hotchpotch/miracl-hf-unified huggingface dataset:
คณะครุศาสตร์อุตสาหกรรม
ครุศาสตรอุตสาหกรรม เป็นการศึกษาว่าด้วยวิชาทางวิชาชีพต่างๆเช่น วิศวกรรมศาสตร์ สถาปัตยกรรมศาสตร์ เกษตรศาสตร์ โดยมุ่งเน้นในการผลิตครูอาชีวศึกษา ครูอุตสาหกรรม เพื่อตอบสนองต่อความต้องการของการศึกษาในสายอาชีพ
สำหรับในประเทศไทยมหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเทคโนโลยีพระจอมเกล้าธนบุรี  และสถาบันเทคโนโลยีพระจอมเกล้าเจ้าคุณทหารลาดกระบัง เป็นมหาวิทยาลัยที่เปิดสอนจะเปิดสอนวิชาชีพทางครุศาสตร์วิศวกรรมศาสตร์ มีเพียงสถาบันเทคโนโลยีพระเจ้าเกล้าเจ้าคุณทหารลาดกระบัง ที่เปิดสอนสาขาวิชาทางครุศาสตร์สถาปัตยกรรมศาสตร์และการออกแบบ เพื่อผลิตนักวิชาการหรือครูวิชาชีพทางศิลปะและสถาปัตยกรรม ให้กับวิทยาลัยเพาะช่าง ช่างศิลป์ หรือ วิทยาลัยที่เปิดสอนวิชาชีพทางศิลปะ และสาขาวิชาทางครุศาสตร์เกษตร เพื่อผลิตนักวิชาการ นักการเกษตร ครูผู้สอนวิชาเกษตรระดับมัธยมศึกษาหรือครูวิชาชีพทางการเกษตร เพื่อป้อนให้กับวิทยาลัยเกษตรที่มีอยู่ทั่วประเทศ โดนทั้งสองสาขานี้ไม่มีในมหาวิทยาลัยอื่นๆอีก
การจัดการศึกษาด้านครุศาสตร์อุตสาหกรรมในประเทศไทย เริ่มต้นเมื่อปี พ.ศ. 2508 ในชื่อ "คณะฝึกหัดครูเทคนิคชั้นสูง วิทยาลัยเทคนิคธนบุรี" ต่อมาเปลี่ยนชื่อจาก คณะฝึกหัดครูเทคนิคชั้นสูง วิทยาลัยเทคนิคธนบุรี เป็น ภาควิชาครุศาสตร์ วิทยาลัยเทคนิคธนบุรี เมื่อปี พ.ศ. 2513 และได้ยกฐานะเป็น คณะครุศาสตร์อุตสาหกรรมและวิทยาศาสตร์ เมื่อปี พ.ศ. 2517 แบ่งออกเป็น 4 สาขาวิชา คือ สาขาวิชาเครื่องกล สาขาวิชาโยธา สาขาวิชาไฟฟ้า และสาขาวิชาอุตสาหการ (ปัจจุบันคือ คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี)
คณะครุศาสตร์อุตสาหกรรม มหาวิทยาลัยเทคโนโลยีพระจอมเกล้าพระนครเหนือ ได้รับการก่อตั้งขึ้นระหว่างปี พ.ศ. 2512 ในสาขาสาขาวิชาเครื่องกล และสาขาวิชาไฟฟ้า โครงการความช่วยเหลือทางวิชาการจากรัฐบาลประเทศสหพันธ์สาธารณรัฐเยอรมัน ได้เน้นทางด้านการสนับสนุนเครื่องมือเครื่องจักร อุปกรณ์การเรียนการสอน ผู้เชี่ยวชาญ ตลอดจนทุนการศึกษา ฝึกอบรม และการดูงาน โดยคณะเริ่มรับนักศึกษารุ่นที่ 1 ตั้งแต่ปีการศึกษา 2512 ซึ่งเป็นหลักสูตร ค.อ.บ. แห่งแรกในประเทศไทย
สภามหาวิทยาลัย
สภามหาวิทยาลัย เป็นคณะบุคคลคณะหนึ่งในมหาวิทยาลัย จัดตั้งขึ้นตามพระราชบัญญัติ กฎหมาย ระเบียบ หรือตราสารที่จัดตั้งสถาบันอุดมศึกษานั้นๆ โดยสภามหาวิทยาลัยแต่ละแห่งจะมีองค์ประกอบ และบทบาทหน้าที่แตกต่างกันตามที่ได้กำหนดไว้ในพระราชบัญญัติ กฎหมาย ระเบียบ หรือตราสารจัดตั้งสถาบัน
โดยทั่วไปสภามหาวิทยาลัย จะมีหน้าที่ในการกำหนดนโยบาย วางระเบียบข้อบังคับ การพิจารณาจัดตั้งยุบเลิกหน่วยงานในมหาวิทยาลัย การพิจารณาให้ความเห็นชอบหลักสูตร การอนุมัติปริญญา การแต่งตั้งถอดถอนอธิการบดี รองอธิการบดี และผู้บริหาร และภารกิจอื่นๆ ตามที่มีกฎหมาย หรือระเบียบกำหนดไว้
สภามหาวิทยาลัย จะประกอบด้วย นายกสภามหาวิทยาลัย อุปนายกสภามหาวิทยาลัย และกรรมการสภามหาวิทยาลัยจำนวนหนึ่ง อาจจะประกอบด้วยผู้บริหาร บุคลากรในสถาบัน และผู้ทรงคุณวุฒิภายนอก
วัดศรีสว่างโคกสะอาด
วัดศรีสว่างโคกสะอาด ตั้งอยู่เลขที่ 64 หมู่ 5 บ้านโคกสะอาด ตำบลสนม อำเภอสนม จังหวัดสุรินทร์ สังกัดคณะสงฆ์มหานิกาย ที่ดินตั้งวัดมีเนื้อที่ 8 ไร่ 3 งาน 2 ตารางวา โฉนดที่ดินเลขที่ 4 อาณาเขตทิศเหนือประมาณ 3 เส้น 1 วา จดถนนเข้าหมู่บ้าน ทิศใต้ประมาณ 2 เส้น 5 วา จดที่นาของนายเป้า ชัยช่วย ถวายที่ดิน ทิศตะวันออกประมาณ 2 เส้น 1 วา จดที่นาของนางหัด มะลิซ้อน ทิศตะวันตกประมาณ 2 เส้น 7 วา จดถนนใหญ่ เดิมชื่อ สำนังสงฆ์บ้านโคกสะอาด วัดสว่างโคกสะอาด
อาคารเสนาสนะ ประกอบด้วยอุโบสถกว้าง 15 เมตร ยาว 30 เมตร สร้างเมื่อปี พ.ศ. 2464 โดยมีพระราชวรกวิน(ต่อมาเลื่อนสมณศักดิ์ที่ สมเด็จพระมหารัชศรีราชมหาจารย์) เป็นประธานฝ่ายสงฆ์รูปแรก และนายเสน จิตรดี และนายบุดศรี รักษาสัตย์ ได้ร่วมกันสร้างวัดขึ้น ได้รับพระราชทานวิสุงคามสีมา เมื่อวันที่ 15 พฤษภาคม พ.ศ. 2518 เขตวิสุงคามสีมา กว้าง 15 เมตร ยาว 30 เมตร
ทั้งนี้ วัดศรีสว่างโคกสะอาด ตั้งอยู่ริมถนนใหญ่ หลายเลข2333 ฝั่งขวามือ
สถาบันเทคโนโลยีแห่งอโยธยา
สถาบันเทคโนโลยีแห่งอโยธยา เป็นสถาบันอุดมศึกษาเอกชน เปิดทำการสอนในระดับปริญญาตรี จัดตั้งขึ้นในปี พ.ศ. 2550 โดยจัดการเรียนการสอนในด้านวิทยาศาสตร์และเทคโนโลยี การบริหารจัดการและศาสตร์อื่น ๆ ที่เกี่ยวข้อง ปัจจุบันตั้งอยู่ที่ 109 หมู่ 5 ตำบลวัดตูม อำเภอพระนครศรีอยุธยา จังหวัดพระนครศรีอยุธยา 13000
สถาบันเทคโนโลยีแห่งอโยธยา จัดตั้งขึ้นโดยใช้ชื่อ "อโยธยา" เพื่อเป็นการรำลึกถึงบรรพชนและความยิ่งใหญ่ของราชธานีในอดีต
สถาบันเทคโนโลยีแห่งอโยธยา เปิดทำการสอนระดับปริญญาตรี 4 คณะ 5 สาขาวิชา คือ
โนฮิเมะ
โนฮิเมะ (; "เจ้าหญิงโน") นามเดิมคือ คิโจ () เป็นภริยาของโอะดะ โนะบุนะงะ ซึ่งเป็นไดเมียวที่มีชื่อเสียงในยุคเซงโกคุในประวัติศาสตร์ญี่ปุ่น ชื่อจริงของเธอคือ คิโจ แต่เมื่อเธอเดินทางจากแคว้นมิโนะ ผู้คนก็รู้จักเธอในนาม โนฮิเมะ (เจ้าหญิงแห่งมิโนะ) เธอเป็นที่รู้จักในเรื่องความงามและความฉลาด
บิดาของเธอคือ ไดเมียว ไซโต โดซัน มารดาของเธอเป็นที่รู้จักกันในนาม โอะมิ โนะ คะตะ โนฮิเมะมีบทบาทในทางประวัติศาสตร์น้อยมาก ไม่มีข้อมูลของเธอเกี่ยวกับวันเกิดและวันเสียชีวิต
โนฮิเมะได้รับการกว่าวขานในเรื่องความงดงามและความเฉลียวฉลาด ในวันสมรส โนะบุนะงะได้กล่าวถึงเธอว่า "เธอมีสติปัญญาที่ชาญฉลาดและมีรูปลักษณ์ลักษณะดั่งเทพธิดา" เธอสมรสกับโนะบุนะงะในปี พ.ศ. 2092 ระหว่างการเป็นไมตรีของบิดาของเขาคือโอะดะ โนะบุฮิเดะ กับ ไซโต โดซัน
การสมรสเป็นไปตามเหตุผลทางการเมืองและหลายคนเชื่อว่าทำให้เกิดความรักเล็กๆ ระหว่างโนฮิเมะและโนะบุนะงะ ถึงแม้ว่าเธอจะเป็นภริยาอย่างเป็นทางการของโนะบุนะงะ แต่ก็มีหลายคนเชื่อว่าโนะบุนะงะรักใคร่ในอิโกะมะ คิซึโนะ ซึ่งเป็นอนุภรรยา ผู้ให้กำเนิดบุตรชายคนแรกของเขาคือ โอะดะ โนะบุทะดะ โนฮิเมะไม่เคยให้กำเนิดบุตร หลายคนเชื่อว่าเธอไม่สามารถมีบุตรได้ ใน 3 ปีหลังจากเกิดเหตุการณ์กบฏที่วัดฮนโนจิและการเสียชีวิตของโนะบุนะงะในเหตุการณ์นั้น หนึ่งในบุตรของเขาได้ให้เงินตั้งตัวแก่โนฮิเมะ
ความขาดแคลนข้อมูลทางประวัติศาสตร์เกี่ยวกับเธอทำให้ไม่สามารถทราบถึงวันเสียชีวิตของเธอ ชีวประวัติทั้งหมดของเธอมาจาการผสมผสานด้วยตำนาน, นิทานพื้นบ้านและเค้าโครงเรื่องจริง หลุมฝังศพของโนฮิเมะถูกค้นพบที่วัดโซเคนอิน วัดย่อยของ วัดไดโทคุจิในเกียวโต
โนฮิเมะได้รับการกล่าวอ้างว่าเธอเป็นสายลับหรือนักลอบสังหารของบิดาของเธอ และในตอนนั้นเธอยังไม่ได้สมรส ในตอนนั้นโนะบุนะงะได้รับสมญานามว่า "เจ้าโง่แห่งโอะวะริ" () ซึ่งเป็นไปไม่ได้ที่โดซันจะให้โนฮิเมะมาลอบสังหารโนะบุนะงะในตอนนั้น โนฮิเมะมีความชำนาญในเรื่องดาบ ศิลปะการต่อสู้ และ การใช้อาวุธปืน ในภายหลัง จากการที่สามีโนะบุนะงะนำเข้าอาวุธปืนในช่วงเวลานั้น
ในปี พ.ศ. 2099 ไซโต โดซัน บิดาของโนฮิเมะถูกสังหารจากการยึดอำนาจในแคว้นมิโนะ จากเหตุการณ์ครั้งนั้นเป็นการลดคุณค่าการเป็นภริยาของโนฮิเมะ ซึ่งเธอไม่สามารถมีครรภ์ได้และถูกกล่าวหาว่าเป็นสายลับ
หลังจากเหตุการณ์ที่วัดฮนโนจิ ที่ซึ่งคร่าชีวิตของโนะบุนะงะและโนะบุทะดะ ทำให้โนฮิเมะไม่มีที่ที่จะไป บางหลักฐานกล่าวว่านางเสียชีวิตทีวัดฮนโนจิ แต่เธอถูกกล่าวหาว่าเป็นโสเภณีที่โนะบุนะงะชอบพออยู่ แต่อย่างไรก็ตามหลังจากเหตุการณ์ครั้งนั้น ภริยาทุกคนและผู้รับใช้หญิงของโนะบุนะงะถูกส่งตัวไปยังปราสาทอะซุจิ ที่ซึ่งเป็นที่โนะบุนะงะเคยพักอาศัย สตรีทุกคนได้ถูกเรียกว่า ท่านหญิงอะซุจิ (安土殿 Azuchi dono) ผู้ใช้ชื่อนี้คือ โอะดะ โนะบุคะสึ ท่านหญิงอะซึจินี้เชื่อกันว่าเป็นโนฮิเมะปลอมตัวมา หลังจากนั้นเธอก็หายตัวไปจากปราสาทอะซุจิในตอนกลางคืน
แต่ข่าวลือบางสายกล่าวว่า โนฮิเมะถูกสังหารโดยมือสังหารที่ถูกส่งมาโดยอะเคะจิ มิสึฮิเดะ ระหว่างที่เธอกำลังหลบหนีจากเหตุการณ์ที่วัดฮนโนจิ
สถาบันอาศรมศิลป์
สถาบันอาศรมศิลป์ () เป็นสถาบันอุดมศึกษาเอกชนระดับบัณฑิตศึกษาในประเทศไทยที่ไม่แสวงหาผลกำไร จัดตั้งขึ้นเมื่อวันที่ 17 ตุลาคม พ.ศ. 2549 โดยมูลนิธิโรงเรียนรุ่งอรุณ ผู้ยื่นจดทะเบียน คือ ศาสตราจารย์ นายแพทย์ ประเวศ วะสี
สถาบันอาศรมศิลป์ เป็นสถาบันอุดมศึกษาทางเลือกด้วยอุดมการณ์ที่มุ่งสร้างสรรค์กระบวนการเรียนรู้ที่ก่อให้เกิดการเปลี่ยนแปลงคุณภาพของผู้เรียนอย่างแท้จริง คือ การเรียนรู้ศาสตร์และศิลป์อย่างเป็นองค์รวม เชื่อมโยงถึงการขัดเกลาตนเองให้มีคุณค่า และพัฒนาศักยภาพการเรียนรู้สูงสุด ด้วยกระบวนการสำคัญ ๓ ด้าน คือ
๑) การเรียนรู้อย่างลึกซึ้ง (Deep Learning) เพื่อให้นักศึกษาเป็นผู้เรียนรู้ด้วยตนเอง (Self-Directed Learning) จนเข้าถึงคุณค่าของสิ่งแวดล้อมต่างๆ ได้
๒) การเรียนรู้จากการลงมือปฏิบัติจริง (Learning by doing) จากการเรียนรู้บนการ งานจริง (Work-Based Learning) ผ่านโครงงานวิจัยและบริการวิชาการต่างๆ ของสถาบันฯ
๓) การเรียนรู้จากการสื่อสาร (Communication based learning) เช่น การฟังอย่าง ลึกซึ้ง การสื่อสารอย่างเท่าเทียม เคารพความเป็นมนุษย์
จากกระบวนการดังกล่าว จะทำให้นักศึกษามีทักษะและทัศนคติในการเรียนรู้สู่การเปลี่ยนแปลง อันจะนำมาซึ่งการสร้างสรรค์พัฒนาคุณภาพของบุคคล และสังคมไปพร้อมกัน
สัญลักษณ์ของสถาบันคือภาพสะท้อนปรัชญาการศึกษาอันเป็นรากฐานทางความคิดและการปฏิบัติของบุคลากรในสถาบัน สถาบันอาศรมศิลป์ได้รับเกียรติจากท่านอังคาร กัลยาณพงศ์ ศิลปินแห่งชาติ เป็นผู้ออกแบบสัญลักษณ์ซึ่งมีลักษณะคล้ายดวงอาทิตย์กำลังหมุน โดยสัญลักษณ์ดังกล่าวมีความหมาย ดังนี้
สีประจำสถาบันอาศรมศิลป์เป็นสีไทยโบราณที่มีความสอดคล้องกับความเป็น แม่สี ของสีสากล ซึ่งเป็นองค์ประกอบของการทำงานศิลปะ และเป็นพื้นฐานที่สำคัญของสถาบัน ซึ่งมุ่งเน้นการพัฒนาบุคคลผ่านกระบวนการทำงานศิลปะ สีประจำสถาบัน ประกอบด้วย 3 สี ดังต่อไปนี้
สถาบันอาศรมศิลป์ เปิดทำการสอนในระดับปริญญาตรี 3 หลักสูตร ปริญญาโท 2 หลักสูตร และประกาศนียบัตร 1 หลักสูตร ได้แก่
นอกจากนี้นักศึกษาทุกคนจะต้องได้เรียนวิชาพื้นฐาน 4 วิชา คือ วิชามงคลชีวิต วิชาธรรมชาติวิจักษณ์ วิชาการศึกษาชุมชนและสาระสัญจร และวิชาการดูแลสุขภาพองค์รวม
ราษฎรอาวุโส
ราษฎรอาวุโส () เป็นคำเรียกบุคคลชาวไทย หมายถึง บุคคลที่ดำรงตนเป็นผู้มีคุณประโยชน์ต่อสังคม และประเทศชาติ โดยเฉพาะด้านการพัฒนาชนบท การพัฒนาชุมชน และการเสนอความคิดเห็นที่เป็นประโยชน์ต่อสังคมส่วนรวม โดยจะถูกได้รับการยกย่องจากวงการสื่อมวลชน
จุดเริ่มต้นที่มาของคำว่า "ราษฎรอาวุโส" เกิดขึ้นเมื่อประเทศไทยเกิดวิกฤติการณ์ทางการเมืองในปี พ.ศ. 2535 โดยมีบุคคลที่ถือเป็นปัญญาทางสังคม 4 คน ได้เสนอข้อคิดเห็นโดยไม่ฝักฝ่ายทางการเมือง สื่อมวลชนจึงขนานนามว่า "ราษฎรอาวุโส" ได้แก่
สถานีอวกาศฟรีดอม
สถานีอวกาศฟรีดอม () เป็นชื่อโครงการหนึ่งขององค์การนาซาในการก่อสร้างสถานีอวกาศแบบมีคนอยู่อาศัยได้ที่โคจรรอบโลกอย่างถาวร แม้จะได้รับการอนุมัติจากประธานาธิบดีในขณะนั้น คือ โรนัลด์ เรแกน และมีการประกาศเป็น State of the Union Address ในปี ค.ศ. 1984 แต่โครงการฟรีดอมก็ไม่เคยก่อสร้างได้สำเร็จตามที่วางแผนเอาไว้ หลังจากถูกตัดงบประมาณหลายครั้ง ส่วนที่เหลือของโครงการจึงถูกโอนย้ายมาเป็นส่วนหนึ่งของโครงการสถานีอวกาศนานาชาติ
มอนโรเวีย
มอนโรเวีย () เป็นเมืองหลวงของประเทศไลบีเรีย ซึ่งเป็นประเทศที่อยู่ทางแอฟริกาตะวันตก ตั้งอยู่ริมชายฝั่งมหาสมุทรแอตแลนติก บริเวณแหลมเมชูราโด เขตเมืองมีประชากรประชากร 1,010,970 คน ในเขตเกรเตอร์มอนโรเวีย จากการสำรวจประชากรในปี ค.ศ. 2008 เป็น 29% ของประชากรในประเทศไลบีเรีย และถือเป็นเมืองที่มีประชากรมากที่สุดในประเทศ เมืองมอนโรเวียเป็นเมืองท่าทางวัฒนธรรม การเมืองและเศรษฐกิจของประเทศ
เมืองก่อตั้งในปี ค.ศ. 1822 ตั้งชื่อเพื่อเป็นเกียรติแก่ประธานาธิบดีสหรัฐอเมริกา เจมส์ มอนโร ผู้สนับสนุนคนสำคัญในการก่อตั้งของไลบีเรีย นอกเหนือจากวอชิงตันดีซีแล้ว เมืองนี้ก็ถือเป็นเมืองหลวงเมืองเดียวที่ตั้งชื่อตามประธานาธิบดีสหรัฐอเมริกา เมืองมอนโรเวียก่อตั้งหลังเมือง ฟรีทาวน์ ประเทศเซียร์ราลีโอน 30 ปี เป็นรกรากแห่งแรกของชาวแอฟริกันอเมริกัน ในแอฟริกา ท่าเรือของมอนโรเวียขยับขยายอย่างมากโดยกองทัพสหรัฐฯ ในช่วงระหว่างสงครามโลกครั้งที่สอง สินค้าส่งออกหลักคือ น้ำยางและแร่เหล็ก ยังมีผลผลิตที่ผลิตในสถานที่ อย่างเช่น ปูนซีเมนต์ การกลั่นปิโตรเลียม ผลิตอาหาร อิฐและกระเบื้อง เฟอร์นิเจอร์และเคมีภัณฑ์
เลียม เฮมส์เวิร์ท
เลียม เฮมส์เวิร์ท () เกิดเมื่อวันที่ 13 มกราคม ค.ศ. 1990 เป็นนักแสดงชาวออสเตรเลีย เป็นที่รู้จักจากบทบาท จอช เทย์เลอร์ ในละครน้ำเน่าเรื่อง "Neighbours" และบท มาร์คัส ในซีรีส์เด็กทางโทรทัศน์เรื่อง "The Elephant Princess" เขายังแสดงในภาพยนตร์อเมริกันเรื่อง "The Last Song" ออกฉายเมื่อวันที่ 31 มีนาคม ค.ศ. 2010 เขาเป็นน้องชายของคริส เฮมส์เวิร์ท
โรลันท์ เอ็มเมอริช
โรลันท์ เอ็มเมอริช () เกิดเมื่อวันที่ 10 พฤศจิกายน ค.ศ. 1955 เป็นผู้กำกับภาพยนตร์ เป็นนักเขียนบท และโปรดิวเซอร์ชาวเยอรมัน มีผลงานส่วนใหญ่ในแนวภาพยนตร์ภัยพิบัติและโลดโผน รายได้จากภาพยนตร์ของเขารวมมากกว่า 3 พันล้านดอลลาร์สหรัฐ ทั่วโลก ซึ่งมากกว่าผู้กำกับทุกคนในยุโรป ภาพยนตร์ของเขาทำรายได้ 1 พันล้านดอลลาร์สหรัฐในสหรัฐอเมริกา ทำให้เขาเป็นผู้กำกับที่ทำรายได้สูงที่สุดในอันดับ 14 ตลอดกาลในสหรัฐอเมริกา เขาเริ่มทำงานในวงการภาพยนตร์โดยกำกับภาพยนตร์เรื่อง "The Noah's Ark Principle" ในส่วนหนึ่งของวิทยานิพนธ์ของมหาวิทยาลัย และร่วมก่อตั้งเซนโทรโพลิสฟิล์มโพรดักชันใน ค.ศ. 1985 กับน้องสาว เขายังเป็นนักสะสมผลงานศิลปะและสนับสนุนโครงการรณรงค์ของสังคมเลสเบียนและเกย์ ตัวเขาเองเป็นเกย์เปิดเผย เขายังเป็นผู้รณรงค์ในการให้ความรู้ภาวะโลกร้อนและเรื่องความเท่าเทียมกัน
สโมสรฟุตบอลคาร์ไลล์ยูไนเต็ด
สโมสรฟุตบอลคาร์ไลล์ยูไนเต็ด () เป็นสโมสรฟุตบอลในเมืองคาร์ไลล์ ก่อตั้งปี 1904 เป็นสโมสรที่เวียนว่ายอยู่ในลีกล่างเคยเข้าสู่รอบรองชนะเลิศฟุตบอล ลีกคัพในปี1969-190 และรอบก่อนรองชนะเลิศเอฟเอ คัพ 1975
ในฟุตบอลดิวิชั่น3 ฤดูกาล 1998-1999 ในนัดสุดท้ายของฤดูกาลพบพลีมัธ ขณะที่ต่อเวลาพิเศษ 4 นาที คาร์ไลส์ยังเสมอกับพลีมัธ 1-1 ซึ่งถ้าเกมส์จบเช่นนี้คาร์ไลส์จะตกชั้นสู่ลีกสมัครเล่นในนาทีสุดท้ายคาร์ไลส์ได้ลูกเตะมุมโดยเป็นจิมมี่ แกส ผู้รักษาประตูคาร์ไลส์ที่ยืมตัวมาจากสวินดอน ทาวน์ยิงเข้าประตูไปเป็นประตูชัยให้คาร์ไลส์รอดตกชั้น
เรือนซ่อนรัก
เรือนซ่อนรัก เป็นประพันธ์ของ อัจฉรียา และเขียนบทโทรทัศน์โดย ประไพศรี ศรีนาทม เป็นคนคนเดียวกับอัจฉรียาและมณีอัมไพที่สร้างรอยรักรอยบาปเป็นเรื่องราวชีวิตของ 4สาว แห่งตระกูลราชศักดิ์มนตรีธรรม ในช่วง พ.ศ. 2485 ได้แก่ ดารารุ่ง ดารารัตน์ ดาราน้อย ดารานิจ และ ดาราปุย โดยมี ม.ร.ว.เอกชยา ผู้เป็นพ่อเป็นหัวหน้าครอบครัว โดยความที่ม.ร.ว.เอกชยา คิดว่าตัวเองใหญ่ที่สุดในบ้าน จะทำอะไรก็ได้ตามจิตใจตนเอง โดยไม่คิดถึงผู้อื่น ส่งผลให้คุณสดศรีและลูกสาวทั้งสี่ได้รับเจ็บช้ำน้ำใจเป็นอย่างมาก โดยเฉพาะลูกสาวคนโต ดารารุ่ง ที่ได้รับความเจ็บช้ำจากผู้ชายที่ขึ้นชื่อว่าพ่อ จนผูกใจเจ็บว่าผู้ชายในโลกนี้หาดีไม่ได้สักคน จนกระทั่งคุณรุ่งได้พบกับคุณไกร หนุ่มที่มีเพียบพร้อมทุกอย่าง ทำให้คุณรุ่งคิดว่ายังมีชายที่ดีเหลืออยู่ แต่แล้วคุณไกรได้ไปมีสัมพันธ์กับอรอนงค์ จนคุณรุ่งจับได้ คุณรุ่งจึงตัดขาดจากคุณไกร และคิดว่าผู้ชายทุกคนไม่ดีเหมือนกันทุกคน คุณรุ่งจึงพร่ำสอนน้องๆของเธอไม่ให้อยากให้ไปยุ่งกับผู้ชาย จนกระทั่งเรื่องที่ไม่อยากให้เกิดขึ้นก็เกิดขึ้น และเกิดเหตุการณ์ต่างๆตามมา
ละครเรื่อง เรือนซ่อนรัก การกลับมาของ สุวนันท์ คงยิ่ง กับการเล่นร้ายครั้งแรกของเธอทำให้กระแส เรือนซ่อนรัก แรงทั่วอินเทอร์เน็ต
การยอมรับจากผู้คนของ บทดารารุ่งใน เรือนซ่อนรัก ทำให้เรือนซ่อนรักเป็นละครที่มีกระแสแรงที่สุดในปี 2553 ก็เป็นได้
วัดญาณเวศกวัน
วัดญาณเวศกวัน (ซึ่งบางคนอ่านเป็น วัดดอนเมือง) ตั้งอยู่เลขที่ 10 หมู่ที่ 3 ตำบลบางกระทึก อำเภอสามพราน จังหวัดนครปฐม ได้รับอนุญาตเป็นทางการ ให้สร้างขึ้นเมื่อ พ.ศ. 2532 เริ่มมีพระสงฆ์เข้าจำพรรษาในปีเดียวกันนั้น และมีประกาศตั้งเป็นวัดในปี พ.ศ. 2537 ได้รับพระราชทานวิสุงคามสีมา เมื่อวันที่ 20 กันยายน พ.ศ. 2542 สังกัดคณะสงฆ์มหานิกาย มี สมเด็จพระพุทธโฆษาจารย์ (ประยุทธ์ ปยุตฺโต) เป็นเจ้าอาวาสสืบมาแต่ต้นจนถึงปัจจุบัน
ภายในเนื้อที่ 28 ไร่ 1 งาน 85 ตารางวา ร่มรื่นด้วยพรรณไม้น้อยใหญ่ ผลิดอกออกใบอยู่ทั่วบริเวณ โอบล้อมด้วยบรรยากาศ แห่งธรรมชาติที่เกื้อกูลกันระหว่างสรรพชีวิต เป็นรมณียสถานที่ให้ความสดชื่นผ่อนคลาย สงบเย็น แก่ผู้ที่แวะเวียนเข้ามาพักพิง ด้วย ความตั้งใจที่จะให้อารามแห่งนี้เป็นป่าที่เหมาะแก่การเข้ามาแสวงหาความรู้ เจริญธรรม เจริญปัญญา สมดังชื่อ "ญาณเวศกวัน" อันมี ความหมายว่า "ป่าที่มีเรือนแห่งความรู้" หรือ "ป่าของผู้เข้าสู่ญาณ" พื้นที่ส่วนใหญ่ของวัดจึงมีไว้สำหรับต้นไม้มากกว่าสิ่งปลูกสร้าง เพราะธรรมชาติที่อยู่รายล้อมรอบตัวคือแหล่งการศึกษาเรียนรู้อันกว้างใหญ่ ล้ำลึก เป็นธรรมะใกล้ตัวที่ผู้มีปัญญาจะพึงค้นพบ
วัดมีอาณาเขตเรียงตามเข็มนาฬิกา ดังนี้พระประธานในอุโบสถ มีพระนามว่า พระพุทธประธานญาณเวศกวโนดม หน้าตักกว้าง 59 นิ้ว ทำพิธีเททองที่ โรงหล่อ พระพุทธปฏิมาพรเลิศ อำเภอกำแพงแสน จังหวัดนครปฐม เมื่อวันที่ 5 ธันวาคม พ.ศ. 2541 นำเข้าประดิษฐานในอุโบสถ เมื่อวันที่ 7 มกราคม พ.ศ. 2542 ปิดทองเสร็จและสมโภช เมื่อวันที่ 12 มกราคม และ 17 มกราคม พ.ศ. 2542
เป็นวัดของมหานิกายที่มีสไตส์การตกแต่งและความเป็นอยู่แบบธรรมยุต เรียบง่ายธรรมชาติสะอาดดูดีไร้ตู้บริจาคเรี่ยราดแบบวัดอื่นๆไม่จำหน่ายเครื่องรางหรือสินค้าทุกชนิดแต่แจกตำราหนังสือเป็นธรรมทาน ภายในวัดรื่มรื่นไปด้วยต้นไม้แน่นหนาสดชื่นเงียบสงบกลางวัดเป็นสระน้ำใหญ่โดยมีโบสถ์ตั้งอยู่ข้างๆ ไม่มีรูปปั้นสักการะให้ขัดสายตามีเพียงองค์พระในโบสถ์เท่านั้น ที่จอดรถสะดวกสบายเงียบร่มรื่นธรรมชาติสะอาดตาห้องน้ำดีสวยสะอาด เหมาะกับผู้ที่ตั้งใจมาทำบุญ,ถวายสังฆทาน,นั่งสมาธิ,ฟังธรรมฟังเทศและพักผ่อนหย่อนใจได้ดีสถานที่หนึ่ง
จากถนนพุทธมณฑลสาย4ที่มาจากเพชรเกษมจะมีซอยซ้ายมือก่อนถึงทางเข้าพุทธมณฑลนิดเดียว ให้เลี้ยวซ้ายเข้าไปในซอยประมาณสองกิโลเมตรและซ้ายมือจะเป็นทางเข้าไปวัดอีก500เมตร ทางเข้าถนนดีเรียบเงียบสงบด้านข้างถนนเป็นคลองชลประทานเล็กๆเรียบตลอดถนน
ถ้ามาจากด้านถนนบรมราชชนนีให้เลยทางเข้าพุทธมณฑลไปแล้วยูเทิร์นกลับรถเสร็จแล้วชิดซ้ายเตรียมตัวเลี้ยวเข้าซอยก่อนถึงพุทธมณฑลนิดเดียว
โซดิส
โซดิส (, SODIS) เป็นวิธีการฆ่าเชื้อโรคในน้ำโดยใช้แสงแดดและขวดพลาสติกโพลีเอทิลีนเทอพาทาเลท (PET) โซดิสเป็นวิธีการที่ไม่มีค่าใช้จ่ายในการบำบัดน้ำ สามารถกระทำได้ในระดับครัวเรือน และองค์การอนามัยโลกได้แนะนำให้ใช้วิธีนี้ในการบำบัดน้ำเสียในครัวเรือน โซดิสเป็นวิธีที่ใช้กันในประเทศกำลังพัฒนาหลายๆประเทศ และได้รับการแปลเป็นหนังสือในหลายๆภาษา
การนำน้ำดื่มที่สกปรกไปผึ่งแดดช่วยยับยั้งสิ่งมีชีวิตที่เป็นสาเหตุของอาการท้องเสีย ผลสามอย่างของแสงแดดที่เชื่อกันว่าช่วยยับยั้งจุลินทรีย์ที่ทำให้เกิดโรค:ที่อุณหภูมิน้ำประมาณ 30°C (86°F) ความเข้มข้นของแสงแดดน้อยกว่า 500 W/m (ทุกสเปกตรัมแสง) ต้องผึ่งแดดประมาณ 5 ชั่วโมงจึงจะได้ผล เกณฑ์นี้มีพลังงานที่ 555 Wh/m ในช่วง UV-A และแสงม่วง 350 nm-450 nm เหมือนกันกับใช้เวลา 6 ชั่วโมงในละติจูดกลาง (ยุโรป) ในกลางแดดตอนเที่ยงในฤดูร้อน
ที่อุณหภูมิน้ำสูงกว่า 45°C (113°F) ผลร่วมกันของรังสียูวีและอุณหภูมิจะเพิ่มประสิทธิภาพการฆ่าเชื้อโรค
ถ้าขวดใส่น้ำผึ่งแดดไม่นานพอ น้ำอาจไม่ปลอดภัยพอที่จะใช้ดื่มและอาจเป็นสาเหตุของอาการป่วย ถ้าแสงแดดไม่แรงพอจากสภาพดินฟ้าอากาศระยะเวลาในการผึ่งแดดเป็นสิ่งที่สำคัญมาก
รายละเอียดที่ควรพิจารณามีดังต่อไปนี้:
วิธีการโซดิส (และวิธีการอื่นๆของการบำบัดน้ำใช้ในครัวเรือน) แสดงให้เห็นว่าสามารถลดการปนเปื้อนที่ทำให้เกิดโรคจากน้ำได้อย่างมีประสิทธิภาพ แต่โรคติดเชื้อยังสามารถส่งผ่านมาตามเส้นทางอื่นๆได้ เช่น การขาดสุขาภิบาลและสุขอนามัย จากการศึกษาการลดลงของโรคอุจจาระร่วงของผู้ใช้วิธีโซดิสแสดงค่าลดลง 30-80%
โคลอี เกรซ มอเรตซ์
โคลอี เกรซ มอเรตซ์ ( เกิด 10 กุมภาพันธ์ ค.ศ. 1997) เป็นนักแสดงชาวอเมริกัน เป็นที่รู้จักจากภาพยนตร์เรื่อง "ซัมเมอร์ของฉัน 500 วัน ไม่ลืมเธอ" และ "Diary of a Wimpy Kid" เธอยังรับบทเป็นฮิต-เกิร์ล ในหนังแนวซูเปอร์ฮีโรในปี 2010 เรื่อง "เกรียนโคตร มหาประลัย" และรับบทแอบบี้ ใน "Let Me In"
มอเรตซ์เริ่มงานสายบันเทิงตั้งแต่อายุ 5 ขวบ ในนิวยอร์กซิตี กับงานนางแบบประจำโครงการรณรงค์ระดับชาติต่างๆ ซึ่งพบเห็นได้ตามสื่อสิ่งพิมพ์และจอแก้ว พออายุ 6 ขวบ เธอและครอบครัวย้ายมาอยู่ลอสแอนเจลิส รวมทั้งลงหลักปักฐานบทต่อเนื่องในดราม่าเรื่อง "The Guardian" ทางช่องซีบีเอส
หลังจากนั้น เธอแสดงในภาพยนตร์นอกกระแสเรื่อง "The Heart of the Beholder" ต่อมา รับบทนำใน "The Amityville Horror" ฉบับรีเมกโดย ไมเคิล เบย์ ซึ่งทำให้เธอกลายเป็นที่กล่าวขาน
ในภาพยนตร์เรื่อง "เกรียนโคตร มหาประลัย" เป็นภาพยนตร์แอคชันดัดแปลงจากหนังสือการ์ตูนในชื่อเดียวกันของ มาร์ก มิลลาร์ โดยรับบทเป็น ฮิตเกิร์ล สาวน้อยดุดันและปากไม่มีหูรูดวัย 11 ปี ที่ร่วมทีมกับพ่อ (นำแสดงโดย นิโคลัส เคจ) ต่อกรกับอาชญากรรม ซึ่งภาพยนตร์ได้รับคำวิจารณ์ในแง่บวก ส่วนโคลอีก็ถูกพาดหัวว่า "ประสบความสำเร็จมากจริงๆ สาวน้อยสุดฮิตที่กำลังมาแรง" ในนิตยสารทีนโว้ก ปี 2010 ในภาพยนตร์เรื่อง "Diary of a Wimpy Kid" ซึ่งดัดแปลงมาจากหนังสือชุดสำหรับเด็กยอดนิยมของ เจฟฟ์ คินนีย์ โดยมอเรตซ์รับบทเป็นเด็กสาวมัธยมเคร่งขรึมในชุดดำที่ฉลาดกว่าเด็กวัยเดียวกันทั่วไป
ต่อมา โมเรตซ์แสดงในหนังสองเรื่องควบ เรื่องแรกคือ "Texas Killing Fields" กำกับโดย เป็นไซโคทริลเลอร์ที่มีเค้าโครงจากเรื่องจริงในเมืองเล็กๆ ในเพนซิลวาเนียเมื่อปี 1973 แสดงร่วมกับแซม เวิร์ธธิงตันและเจสซิกา แชสเตน ต่อมา โมเรตซ์เดินทางไปยุโรปเพื่อร่วมงานกับ มาร์ติน สกอร์เซซี ใน "ปริศนามนุษย์กลของอูโก้" เป็นเรื่องราวของเด็กกำพร้าอายุ 12 ที่ใช้สถานีรถไฟในปารีสต่างบ้าน โดยเป็นหนังสามมิติเรื่องแรกของสกอร์เซซีและวางกำหนดฉายไว้ในเดือนธันวาคมปี 2011
ในปี 2009 โมเรตซ์แสดงภาพยนตร์คอเมดี-ดรามาเรื่อง "ซัมเมอร์ของฉัน 500 วัน ไม่ลืมเธอ" นำแสดงโดย โจเซฟ กอร์ดอน-เลวิตต์ และ ซูอีย์ เดส์ชาเนล ซึ่งภาพยนตร์ได้รับเสียงวิจารณ์ด้านบวกและประสบความสำเร็จระยะเวลานาน มีรายได้รวมจากทั่วโลก 60 ล้านเหรียญดอลลาร์สหรัฐ จากทุนสร้างเพียง 7.5 ล้านเหรียญดอลลาร์ นักวิจารณ์ชื่นชมว่าเป็นหนึ่งในภาพยนตร์ที่ดีที่สุดในปี ค.ศ. 2009 อีกด้วย
สถานีอวกาศเมียร์-2
สถานีอวกาศเมียร์-2 () เป็นโครงการสถานีอวกาศของสหภาพโซเวียต เริ่มต้นขึ้นเมื่อเดือนกุมภาพันธ์ ค.ศ. 1986 มีการปรับเปลี่ยนรูปแบบโครงการมาหลายครั้ง แต่โดยมากจะอิงอยู่บนพื้นฐานโมดูลหลัก DOS-8 ของสถานีอวกาศ ซึ่งสร้างเป็นตัวสำรองสำหรับ DOS-7 อันเป็นโมดูลหลักที่ใช้งานกับ "เมียร์" ในเวลาต่อมา DOS-8 ถูกนำไปใช้เป็นโมดูลซเวซดาในโครงการสถานีอวกาศนานาชาติ
Canadarm2
ระบบซ่อมบำรุงเคลื่อนที่ ( หรือ MSS) หรือเป็นที่รู้จักกันมากกว่าในชื่อของชิ้นส่วนหลักของระบบคือ Canadarm2 เป็นระบบแขนกลและอุปกรณ์ประกอบที่ติดตั้งอยู่บนสถานีอวกาศนานาชาติ มีบทบาทสำคัญอย่างยิ่งในการประกอบชิ้นส่วนและการบำรุงรักษาสถานี โดยการเคลื่อนย้ายอุปกรณ์และเครื่องมือต่างๆ ไปรอบสถานี การสนับสนุนการทำงานในอวกาศของนักบินอวกาศ และการบำรุงรักษาเครื่องมือวัดหรือชิ้นส่วนอื่นๆ ที่ติดตั้งอยู่กับสถานีอวกาศ นักบินอวกาศต้องผ่านการฝึกฝนเป็นพิเศษเพื่อทำการควบคุมเครื่องมือนี้ในการจัดการกับระบบต่างๆ
ระบบ MMS ประกอบด้วยแขนกลหลักที่เรียกว่า "Space Station Remote Manipulator" (SSRMS), "Mobile Remote Servicer Base System" (MBS) และ "Special Purpose Dexterous Manipulator" (SPDM บางครั้งก็เรียกว่า "Dextre" หรือ "แขนแคนาดา") ระบบแขนกลต่างๆ จะเคลื่อนที่ไปตามรางที่ติดตั้งอยู่บนยอดของสถานีอวกาศนานาชาติ ซอฟต์แวร์ควบคุมการทำงานเขียนขึ้นด้วยภาษาเอดา
ระบบบริการเคลื่อนที่ได้รับการออกแบบและก่อสร้างภายใต้โครงการอวกาศ MDA (เดิมคือระบบหุ่นยนต์ MD) ขององค์การอวกาศแคนาดา ในฐานะส่วนสนับสนุนหนึ่งในโครงการสถานีอวกาศนานาชาติ
รถโดยสารประจำทางด่วน
รถโดยสารประจำทางด่วน (express bus service) เป็นระบบรถโดยสารประจำทางที่มีเป้าหมายในการบริการให้เดินทางระหว่างจุดสองจุดเร็วขึ้นกว่ารถโดยสารประจำทางทั่วไป โดยจำกัดเส้นทางเดินรถและจุดจอดรถระหว่างกลาง นิยมใช้ในช่วงชั่วโมงเร่งด่วน เช่นในเวลาก่อนเข้างานตอนเช้า หรือหลังเลิกงานตอนเย็น เพื่อให้ผู้โดยสารที่เดินทางระหว่างในตัวเมือง สามารถออกไปสู่บริเวณต่อรถภายนอกเมืองได้อย่างรวดเร็ว การจัดการรถโดยสารประเภทนี้ จะมีการไม่หยุดจอดในหลายสถานีเพื่อบริการให้เร็วขึ้น ซึ่งในบางครั้งจะมีการเพิ่มค่าโดยสารสำหรับระบบประเภทนี้
รถโดยสารประจำทางด่วนนี้มีใช้กันในหลายประเทศรวมถึงประเทศไทย ตัวอย่างเส้นทางรถเช่น
ซเวซดา (โมดูลของสถานีอวกาศนานาชาติ)
ซเวซดา (; หมายถึง "ดวงดาว") หรือที่รู้จักในชื่อ "โมดูลบริการซเวซดา" เป็นส่วนประกอบหนึ่งของสถานีอวกาศนานาชาติ เป็นโมดูลที่ 3 ที่นำส่งขึ้นไปยังสถานีอวกาศนานาชาติ เป็นส่วนจัดการเรื่องระบบสนับสนุนการดำรงชีพส่วนใหญ่ของสถานี รวมไปถึงเป็นส่วนที่อยู่อาศัยของลูกเรือ 2 คน โมดูบซเวซดาเป็นศูนย์กลางโครงสร้างหลักและฟังก์ชันการทำงานของส่วนประกอบของรัสเซียบนสถานีอวกาศนานาชาติ คือ เซ็กเมนต์วงโคจรของรัสเซีย (Russian Orbital Segment)
โมดูลนี้ก่อสร้างโดย S.P. Korolev Rocket and Space Corporation Energia และนำส่งขึ้นเมื่อวันที่ 12 กรกฎาคม ค.ศ. 2000 ด้วยจรวดโปรตอน ไปเทียบท่ากับโมดูล"ซาร์ยา" เมื่อวันที่ 26 กรกฎาคม จรวดที่นำส่งโมดูลนี้ขึ้นเป็นหนึ่งในกลุ่มแรกๆ ที่มีป้ายโฆษณาติดไปด้วย โดยมีตราโลโก้เครือข่ายฟาสต์ฟู้ดส์ของ พิซซ่าฮัท มีรายงานจากทางบริษัทว่าจ่ายค่าโฆษณาไปทั้งสิ้นมากกว่า 1 ล้านดอลล่าร์สหรัฐ
ระบบขนส่งและจราจรอัจฉริยะ
ระบบขนส่งและจราจรอัจฉริยะ ( ย่อว่า ITS) กล่าวถึงการใช้เทคโนโลยีสารสนเทศ และ เทคโนโลยีการสื่อสาร มาช่วยในการบริหารการจัดการในระบบคมนาคม การขนส่ง และจราจร เพื่อช่วยในการเพิ่มประสิทธิภาพของระบบบนท้องถนน เพิ่มประสิทธิภาพระบบขนส่งมวลชน เพิ่มประสิทธิภาพความปลอดภัย และช่วยลดการติดขัดของการจราจร
โรงพยาบาลสรรพสิทธิประสงค์
โรงพยาบาลสรรพสิทธิประสงค์ เป็นโรงพยาบาลศูนย์ ขนาด 1,427 เตียง ตั้งอยู่ที่อำเภอเมืองอุบลราชธานี จังหวัดอุบลราชธานี ก่อตั้งขึ้นเมื่อปี พ.ศ. 2479
โรงพยาบาลสรรพสิทธิประสงค์ เป็นโรงพยาบาลศูนย์ ประจำจังหวัดอุบลราชธานี สังกัดกระทรวงสาธารณสุข ให้บริการรักษาทั่วไปแก่ผู้ป่วยในและผู้ป่วยนอก ในเขตพื้นที่ภาคตะวันออกเฉียงเหนือตอนล่างและพื้นที่ใกล้เคียง และเป็นศูนย์แพทยศาสตร์ศึกษาระดับชั้นคลินิก ให้กับคณะแพทยศาสตร์ มหาวิทยาลัยขอนแก่น และวิทยาลัยแพทยศาสตร์และการสาธารณสุข มหาวิทยาลัยอุบลราชธานี โดยเป็นสถานพยาบาลที่ตั้งอยู่บนพื้นที่ประทานของหม่อมเจ้าอุปลีสาณ ชุมพล และหม่อมเจ้ากมลีสาณ ชุมพล ซึ่งเป็นที่ดินตกทอดมาเป็นมรดกในบริเวณที่เรียกว่า "สวนโนนดง" ของพลตรีพระเจ้าบรมวงศ์เธอ กรมหลวงสรรพสิทธิประสงค์ ข้าหลวงต่างพระองค์สำเร็จราชการมณฑลลาวกาว (มณฑลอีสาน)
ศาลแรงงาน (ประเทศไทย)
ศาลแรงงาน จัดตั้งขึ้นตามพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. 2522 เปิดทำการเมื่อวันที่ 23 เมษายน พ.ศ. 2523 โดย มีวัตถุประสงค์เพื่อให้เป็นศาลชำนัญพิเศษ พิจารณาพิพากษาคดีแรงงาน ซึ่งมีความแตกต่างจากอรรถคดีทั่วไป
การดำเนินกระบวนพิจารณาคดีในศาลแรงงาน จะใช้วิธีไกล่เกลี่ย และการระงับข้อพิพาทเป็นหลัก หากคู่กรณี (นายจ้าง-ลูกจ้าง) ไม่สามารถตกลงกันได้ ศาลก็จะพิจารณาตัดสินชี้ขาดตามบัญญัติแห่งกฎหมาย โดยคำนึงถึงความเป็นธรรม และความสงบเรียบร้อย
ศาลแรงงานกลางมีฐานะเป็นศาลชั้นต้น สังกัดสำนักงานศาลยุติธรรม ศาลแรงงานกลางมีเขตอำนาจครอบคลุมพื้นที่ 6 จังหวัด คือ กรุงเทพมหานคร นนทบุรี ปทุมธานี นครปฐม สมุทรสาคร และสมุทรปราการ และในระหว่างที่ยังไม่ได้จัดตั้งศาลแรงงานภาคหรือศาลแรงงานจังหวัดนั้น ศาลแรงงานกลางมีอำนาจครอบคลุมพี้นที่ทั่วราชอาณาจักร
ปัจจุบันศาลแรงงานกลาง มีสาขาจำนวน 4 สาขา และมีศาลแรงงานภาค จำนวน 9 ภาค ทั่วประเทศ
ประเทศอินโดนีเซียในซีเกมส์ 2007
ประเทศอินโดนีเซีย ส่งนักกีฬาเข้าร่วมการแข่งขันกีฬาซีเกมส์ 2007 (ซีเกมส์ ครั้งที่ 24) ณ จังหวัดนครราชสีมา ไทย ซึ่งมีพิธีเปิดอย่างเป็นทางการในวันที่ 6 ธันวาคม พ.ศ. 2550 และพิธีปิดในวันที่ 15 ธันวาคม พ.ศ. 2550
หลังจบสิ้นการแข่งขัน นักกีฬาอินโดนีเซียได้รับเหรียญทอง 56 เหรียญ เหรียญเงิน 64 เหรียญ และเหรียญทองแดง 83 เหรียญ รวม 209เหรียญ 
ได้เหรียญทองเป็นอันดับ 4 ของครั้งนี้
ยุงยักษ์
ยุงยักษ์ () อยู่ในวงศ์ Chaoboridae อันดับ Diptera พบได้ทั่วไปในหลายพื้นที่ทั่วโลก มีลักษณะใกล้เคียงกับริ้นน้ำจืดในวงศ์ Chironomidae แต่งต่างกันที่ลักษณะเส้นปีก ตัวเต็มวัยกินน้ำหวานเป็นอาหาร ตัวอ่อนอาศัยในน้ำ มีวิธีกินอาหารเฉพาะ หนวดของตัวอ่อนยุงยักษ์ถูกเปลี่ยนแปลงให้เป็นอวัยวะจับเหยื่อ เช่น ตัวอ่อนของแมลงขนาดเล็กชนิดอื่นหรือสัตว์ในคลาสครัสเตเชียน เช่น ไรน้ำ Daphnia และลูกน้ำ ยุง เป็นต้น ตัวอ่อนใช้หนวดจะแทงหรือบี้เหยื่อแล้วนำเข้าปาก เมื่อเป็นตัวเต็มวัยบางครั้งจะบินขึ้นจากแหล่งน้ำเป็นฝูงขนาดใหญ่
ตัวเต็มวัยสีเหลืองซีดหรือเกือบ โปร่งใส, ลำตัวเปราะบางคล้ายยุง หนวดส่วนมากมี 15 ปล้อง เพศผู้มีหนวดแบบพู่ขน ขนาด 2 ถึง 10 มิลลิเมตร ตัวอ่อนโปร่งใส
ริ้นน้ำจืด
ริ้นน้ำจืด () อยู่ในวงศ์ Chironomidae อับดับ Diptera พบได้ทั่วโลก มีลักษณะใกล้เคียงกับริ้นน้ำเค็มในวงศ์ Ceratopogonidae ริ้นดำ ในวงศ์ Simuliidae หลายชนิดคล้ายกับ ยุง มาก แตกต่างที่ไม่มีเกล็ดที่ปีกและปากที่ยาว มีขนาดยาว 1-9 มิลลิเมตร จำแนกชนิดแล้วมากกว่า 5,000 ชนิด ตัวผู้มีหนวดแบบพู่ขน ตัวเต็มวัยบางครั้งเรียกว่า "lake flies" ในประเทศ แคนาดา "sand flies", "muckleheads", or "muffleheads" ในหลายภูมิภาคในประเทศสหรัฐอเมริกา "blind mosquitoes" or "chizzywinks" ในรัฐ ฟลอริดา USA.
ตัวอ่อนพบได้ในน้ำหรือใกล้ๆน้ำเกือบทุกที่ เช่น โพรงต้นไม้ พืชเน่าเปื่อย ดิน น้ำเสีย และในที่มีน้ำขังชั่วคราว เป็นต้น ตัวอ่อน ของ
บางชนิดมีสีแดงเข้ม เนื่องจากมีการสะสม hemoglobin มักเรียกว่าหนอนแดง (bloodworms)
ตัวเต็มวัยอาจกลายเป็นแมลงศัตรูรบกวนเมื่อพวกมันออกจากดักแด้เป็นตัวเต็มวัยเป็นจำนวนมาก โดยสร้างความเสียหายให้แก่สีทา อิฐ และ พื้นผิวอื่นๆด้วยมูลของพวกมัน และเมื่อพวกมันตายสามารถกลายเป็นกองของสิ่งปฏิกูล พวกมันสามารถก่อให้เกิดการแพ้ในคนที่ไวต่อการแพ้ได้
ตัวอ่อนและดักแด้เป็นอาหารที่สำคัญของ ปลา เช่น ปลา trout เป็นต้น สัตว์น้ำอื่น ๆ สัตว์ครึ่งบกครึ่งน้ำ เช่น rough-skinned newt. และยังถูกใช้เป็นเหยื่อตกปลา trout โดยนักตกปลา ตัวเต็มวัยยังคงเป็นอาหารของปลา และนกกินแมลง เช่น นก swallows และนก martins
พวกมันยังมีความสำคัญโดยเป็นตัวบ่งชี้สภาพแวดล้อมของแหล่งที่มันอยู่อาศัย ฟอสซิลของพวกมันยังสามารถเป็นตัวบ่งชี้การเปลี่ยนแปลงสภาพแวดล้อมและสภาพภูมิอากาศในอดีต
มีทั้งหมด 11 วงศ์ย่อย : Aphroteniinae, Buchonomyiinae, Chilenomyinae, Chironominae, Diamesinae, Orthocladiinae, Podonominae, Prodiamesinae, Tanypodinae, Telmatogetoninae, Usambaromyiinae.
รายชื่อสกุล15 G. C. McGavin. 2000. "Insects Spiders and Other Terrestrial Arthropods". Dorling Kindersley Limited.
ประเทศอินโดนีเซียในซีเกมส์ 2005
ประเทศอินโดนีเซีย ส่งนักกีฬาเข้าร่วมการแข่งขันกีฬาซีเกมส์ 2005 (ซีเกมส์ ครั้งที่ 23) ณ มะนิลา ฟิลิปปินส์ ซึ่งมีพิธีเปิดอย่างเป็นทางการในวันที่ 27 พฤศจิกายน พ.ศ. 2548 และพิธีปิดในวันที่ 5 ธันวาคม พ.ศ. 2548
หลังจบสิ้นการแข่งขัน นักกีฬาอินโดนีเซียได้รับเหรียญทอง 49 เหรียญ เหรียญเงิน 79 เหรียญ และเหรียญทองแดง 89 เหรียญ รวม 217 เหรียญ 
ได้เหรียญทองเป็นอันดับ 5 ของครั้งนี้
เชน เทือกสุบรรณ
เชน เทือกสุบรรณ อดีตสมาชิกสภาผู้แทนราษฎรจังหวัดสุราษฎร์ธานี พรรคประชาธิปัตย์ และอดีตประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน สภาผู้แทนราษฎร
เชน เทือกสุบรรณ เกิดเมื่อวันที่ 20 กันยายน พ.ศ. 2496 เป็นบุตรของจรัส เทือกสุบรรณ กับละม้าย เทือกสุบรรณ มีพี่น้อง 7 คน ได้แก่ สุเทพ ศิริรัตน์ รัชนี (ฝาแฝด) เชน จิราภรณ์ ธานี และกิ่งกาญจน์
สมรส กับพรรณี เทือกสุบรรณ (นิยมธรรม สกุลเดิม) มีบุตร 1 คน คือ แชน เทือกสุบรรณ
นายเชน จบการศึกษาชั้นประถมศึกษา จากโรงเรียนพิษณุเวช จังหวัดสุราษฎร์ธานี ระดับมัธยมศึกษาตอนต้น จากโรงเรียนสุวรรณารามวิทยาคม ระดับมัธยมศึกษาตอนปลาย จากโรงเรียนสามเสนวิทยาลัย จากนั้นได้เข้าศึกษาจนสำเร็จการศึกษาปริญญาตรี ศิลปศาสตรบัณฑิต (รัฐศาสตร์) จากมหาวิทยาลัยรามคำแหง และปริญญาโท พัฒนบริหารศาสตรมหาบัณฑิต (รัฐประศาสนศาสตร์) จากสถาบันบัณฑิตพัฒนบริหารศาสตร์
นอกจากนั้น นายเชน ได้ผ่านการศึกษาอบรมหลักสูตรประกาศนียบัตรชั้นสูง สาขาการเมืองการปกครองในระบอบประชาธิปไตย สำหรับนักบริหารระดับสูง สถาบันพระปกเกล้า และปริญญาบัตรป้องกันราชอาณาจักรภาครัฐ เอกชนและ การเมือง จากวิทยาลัยป้องกันราชอาณาจักร
นายเชน เทือกสุบรรณ เริ่มเข้าสู่งานการเมืองโดยการเป็นสมาชิกสภาผู้แทนราษฎร จังหวัดสุราษฎร์ธานี ในการเลือกตั้ง พ.ศ. 2544 พ.ศ. 2548 พ.ศ. 2550 พ.ศ. 2554 และได้รับแต่งตั้งเป็นประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน สภาผู้แทนราษฎร
โสภณ องค์การณ์
โสภณ องค์การณ์ (เกิด 7 ตุลาคม พ.ศ. 2492 ) อดีตบรรณาธิการข่าวเศรษฐกิจของหนังสือพิมพ์เดอะ เนชั่น ปัจจุบันเป็นทำงานที่ช่อง ASTV หรือช่อง News 1 ในปัจจุบัน มีผลงานเขียนคอลัมน์ประจำในนิตยสารเนชั่น สุดสัปดาห์ คมชัดลึก จัดรายการวิทยุ และร่วมจัดรายการโทรทัศน์วิเคราะห์การเมืองทางเอเอสทีวี
โสภณ องค์การณ์เริ่มงานกับเดอะเนชั่นในตำแหน่งพนักงานพิสูจน์อักษร และเลื่อนตำแหน่งเป็นนักข่าว นักเขียน และเป็นบรรณาธิการได้ด้วยประสบการณ์ และความสามารถในการใช้ภาษาอังกฤษ ต่อมาจึงได้เป็นผู้ดำเนินรายการ Face The Nation เป็นรายการสัมภาษณ์เป็นภาษาอังกฤษ ออกอากาศทางช่อง 9 และเป็นผู้ดูแลแผนกโทรทัศน์ของเครือเนชั่น ก่อนจะได้รับทุน Nieman Fellowship ไปศึกษาที่มหาวิทยาลัยฮาร์วาร์ด บอสตัน สหรัฐอเมริกา หลังจากนั้นจึงลาออกมาทำงานที่ช่อง ASTV หรือช่อง News 1 ในปัจจุบัน ได้แก่ สภาท่าพระอาทิตย์ คุยมันส์ทันข่าว Newshourweekend รวมถึงบทความในนิตยสารผู้จัดการรายสัปดาห์ ชื่อคอลัมน์ "ป้อมพระอาทิตย์" นอกจากนี้ยังเป็นพิธีกรรายการ "คุยข่าวบ่ายสองโมง" ทางช่องไททีวี ทีวีดิจิตอล ช่อง 17
เดอะคิดดี
เดอะคิดดี (; ) เป็นวงดนตรีสไตล์วิชวลเคของญี่ปุ่น ก่อตั้งเมื่อเดือนพฤษภาคมปี2007 โดยยูสะและยูได ต่อมาในเดือนกรกฎาคมปี2010ก็ได้เปิดตัวอย่างเป็นทางการกับค่ายคิงเรคคอร์ด
เวนจอห์นนีคัมส์แมร์ชิงโฮม
เวนจอห์นนีคัมส์แมร์ชิงโฮม () เป็นเพลงที่เป็นที่นิยมมากเพลงหนึ่ง ที่ถูกแต่งขึ้นมาในช่วงสงครามกลางเมืองอเมริกา ซึ่งในปีที่แต่งเพลงนี้ขึ้นมานั้น สงครามได้ดำเนินมาประมาณ 2 ปีแล้ว เพลงนี้แต่งขึ้นมาในปี ค.ศ. 1863 แต่งโดย แพทริค กิลมอร์ () ซึ่งอยู่ฝ่ายสหรัฐอเมริกา (ฝ่ายเหนือ) โดยกิลมอร์แต่งเพลงนี้ให้กับ แอนนี กิลมอร์ พี่น้องของเขา มีเนื้อหาเกี่ยวกับการกลับมาอย่างปลอดภัยของคู่หมั้นของแอนนี กิลมอร์จากสงครามกลางเมือง
ฮิโระชิ โฮโจ
ฮิโรชิ โฮโจ นายกสมาคมโซคา งัคไกคนที่4 และเป็นนักการเมืองญี่ปุ่นเกิดเมื่อวันที่11 กรกฎาคม พ.ศ. 2466 และถึงแก่กรรมวันที่18 กรกฎาคม พ.ศ. 2524
ฮิโรชิ โฮโจ เกิดวันที่11 กรกฎาคม พ.ศ. 2466 จบการศึกษาจากสถาบันการเรียนรู้มัธยมศึกษา (Gakushuin) หลังจากนั้นเรียนที่มหาวิทยาลัยที่Naval Acedamy (รุ่นที่73) จนจบปริญญาโท 
หลังสงคราม ได้เข้าเป็นสมาชิกสมาคมสร้างคุณค่า และได้บรรยายสัทธรรมปุณฑรีกสูตร และได้เป็นบุคลากรของสมาคม
ทางการเมือง ฮิโรชิ โฮโจ เป็นนักการเมือง และเป็นอดีตสมาชิกสภานิติบัญญัติของญี่ปุ่นอีกด้วยถึงแก่กรรมเมื่อวันที่18 กรกฎาคม พ.ศ. 2524 สิริอายุ58ปี
สมาคมสร้างคุณค่าสากล
สมาคมสร้างคุณค่าสากล (อังกฤษ : Soka Gakkai International) เป็นองค์กรพุทธศาสนา ที่มีสมาชิกมากกว่า 12 ล้านคนใน 192 ประเทศและเขตปกครอง (ข้อมูลปี ค.ศ. 2008) โดยสมาชิกสมาคมจะปรับใช้หลักพุทธธรรมของพระนิชิเร็นไดโชนินกับการดำเนินชีวิตในแต่ละวัน
สมาคมสร้างคุณค่าสากล ก่อตั้งขึ้นโดย ดร.ไดซาขุ อิเคดะ นายกสมาคมโซคา งัคไก ในขณะนั้น ซึ่งได้วางแผนเผยแผ่ธรรมไพศาลไปทั่วโลก ดังนั้นจึงได้เรียกรวมสมาชิกในท้องถิ่นต่าง ๆ 51 ประเทศทั่วโลก มารวมตัวประชุมสันติภาพทั่วโลกครั้งที่ 1 จัดขึ้นที่เกาะกวม เมื่อวันที่ 26 มกราคม พ.ศ. 2518 การประชุมครั้งนี้ ได้มีการก่อตั้งสมาคมโซคา สากล ทำให้รากฐานการสร้างความเจริญก้าวหน้าในการเผยแผ่ธรรมไพศาลทั่วโลก ได้รับการจัดวางอย่างเรียบร้อย ภายหลังจากนั้น วันที่ 26 มกราคม เป็นวันสมาคมสร้างคุณค่าสากล
สมาคมสร้างคุณค่าสากลมีการดำเนินกิจกรรมหลักใน 3 ด้าน ดังนี้
ในปี พ.ศ. 2538 ได้มีการกำหนด กฎบัตรเอสจีไอ ที่ชูแนวลัทธิมนุษยนิยมของเอสจีไออย่างชัดเจนขึ้นมา และได้ขยายการเคลื่อนไหวเพื่อสร้างสันติภาพ วัฒนธรรม และการศึกษา ที่มีแนวคิดของพุทธธรรมเป็นพื้นฐานอย่างกว้างขวางทั่วโลกนับตั้งแต่ พ.ศ. 2526 เป็นต้นมา ในวันที่ 26 มกราคม ซึ่งเป็นวันเอสจีไอ ของทุกปี อาจารย์อิเคดะก็จะแถลง ข้อเสนอที่ระลึกวันเอสจีไปเพื่อที่จะสร้างสันติภาพขึ้นมาในโลก กระแสคลื่นแห่งลัทธิมนุษยนิยมและลัทธิสันติภาพจึงได้แผ่ขยายไปทั่วโลก
ประกาศเมื่อวันที่ 23 พฤศจิกายน พ.ศ. 2538 ในที่ประชุมหัวหน้าระดับภาคครั้งที่ 93 กฎบัตรนี้ ซึ่งได้บัญญัติเป็นลายลักษณ์อักษรถึงแนวปรัชญาและหลักเกณฑ์ในการเคลื่อนไหวของสมาคมอย่างชัดเจนนั้น ได้ผ่านการพิจารณาจากคณะกรรมการยกร่างกฎบัตรของสมาคมมาหลายครั้ง และบัญญัติขึ้นมาโดยได้รับความเห็นชอบจากประเทศต่าง ๆ ในเครือข่ายของสมาคมสร้างคุณค่า มี 10 ข้อดังนี้
สมาคมได้ทำการเผยแผ่ลัทธิมนุษยนิยม โดยมีพุทธธรรมเป็นพื้นฐานและเป้าหมาย ได้มีการรณรงค์เรื่องสิทธิมนุษยชนโดยตลอด เช่น ความเป็นอิสรภาพของสตรีเพศ ความเท่าเทียมกันของเพศหญิงและเพศชาย การทำแท้ง การเหยียดสีผิว
จากการที่ได้ทุ่มเทพลังทั้งหมดในการเคลื่อนไหว ทำให้กระแสคลื่นแห่งมนุษยนิยมที่มีพุทธธรรมเป็นรากฐานได้แผ่ขยายออกไปในระดับโลก และเป็นเส้นทางการเผยแผ่ธรรมไพศาลทั่วโลกของพุทธธรรมก็ได้ถูกเปิดออกไป และงานที่ยิ่งใหญ่ในประวัติศาสตร์ของพุทธศาสนาก็ได้ปรากฏเป็นจริงขึ้นมาเป็นครั้งแรกปัจจุบันได้เข้าสู่ยุคสมัยที่สมาชิกเอสจีไอได้ทำการเคลื่อนไหว ในการปฏิบัติพุทธธรรมของพระนิชิเรนไดโชนิน อยู่ในท้องถิ่นต่าง ๆ ทั่วโลกกว่า 192 ประเทศเขตแคว้น (ข้อมูลปี ค.ศ. 2008)
ซีเวิร์ต
ซีเวิร์ต (, Sv) เป็นหน่วยอนุพันธ์เอสไอของปริมาณรังสีสมมูล มันจะแสดงถึงผลทางชีวภาพของรังสีตรงข้ามกับลักษณะทางกายภาพซึ่งเป็นลักษณะของปริมาณรังสีดูดซึมโดยวัดเป็นหน่วยเกรย์ ซีเวิร์ตได้ชื่อตามรอล์ฟ ซีเวิร์ต (Rolf Sievert) นักฟิสิกส์การแพทย์ชาวสวีเดนที่อุทิศตนเพื่อศึกษาผลของรังสีที่มีต่อสิ่งมีชีวิต
ปริมาณรังสีสมมูลในเนื้อเยื่อพบโดยการเพิ่มขึ้นของปริมาณรังสีดูดซึมในหน่วยเกรย์โดยปัจจัยคุณภาพไร้มิติ "Q" ซึ่งขึ้นกับชนิดรังสี และปัจจัยไร้มิติ "N" ซึ่งขึ้นกับปัจจัยที่เกี่ยวข้องอื่น ๆ ทั้งหมด "N" ขึ้นอยู่กับส่วนของร่างกายที่ฉายรังสี เวลา และ ปริมาณที่มากกว่าปริมาณที่จะกระจายได้ แม้แต่สปีชีส์ "Q" และ "N" ประกอบด้วยค่าปรับเทียบตามชนิดรังสี ("W") "Q" เป็นสิ่งเดียวกับผลกระทบเชิงชีววิทยาสัมพันธ์ (RBE) สำหรับชีวิตประกอบด้วยเนื้อเยื่อหลายชนิด ฟังก์ชันน้ำหนักหรือปริพันธ์จะถูกใช้บ่อยครั้ง (ในปี ค.ศ. 2002 CIPM ตัดสินใจว่าความแตกต่างระหว่าง "Q" และ "N" เป็นเหตุให้เกิดความสับสนจำนวนมาก ดังนั้นจึงลบปัจจัย "N" จากนิยามของปริมาณรังสีดูดซึมในแผ่นพับ SI )
ในเทอมของหน่วยมูลฐานเอสไอ:
แม้ว่าซีเวิร์ตจะมีมิติเดียวกันกับเกรย์ (คือ จูลต่อกิโลกรัม) แต่ก็วัดต่างกันในด้านปริมาณ เพื่อหลีกเลี่ยงความเสี่ยงจากการสับสนระหว่างปริมาณรังสีดูดซึมและปริมาณรังสีสมมูลซึ่งคล้ายกันนั้น "เกรย์" จึงแทนด้วย "จูลต่อกิโลกรัม" สำหรับปริมาณรังสีดูดซึม และ "ซีเวิร์ต" แทนด้วย "จูลต่อกิโลกรัม" สำหรับปริมาณรังสีสมมูล สำหรับผลรวมของรังสี (วัดในหน่วยเกรย์) ผลกระทบเชิงชีววิทยา (วัดในหน่วยซีเวิร์ต) สามารถต่างกันไปตามผลของค่าปรับเทียบตามชนิดรังสี "W" การเปลี่ยนแปลงในผลมาจากการแปลงพลังงานเชิงเส้น [LET] ของรูปแบบรังสี สร้างความแตกต่างของผลกระทบเชิงชีววิทยาสัมพันธ์สำหรับแต่ละชนิดรังสี กฎระเบียบของรัฐส่วนมาก กำหนดให้ RBE [Q] สำหรับอิเล็กตรอนและรังสีโฟตอนคือ 1 สำหรับรังสีนิวตรอนเป็น 10 และสำหรับรังสีแอลฟาเป็น 20 มีการถกเถียงกันว่า Q หรือ RBE สำหรับรังสีอัลฟาเป็นการประเมินค่าต่ำกว่าความเป็นจริงเนื่องจากสมมติฐานผิดพลาดในงานเริ่มแรกในคริสต์ทศวรรษ 1950 ที่พัฒนาค่าเหล่านั้น งานเริ่มแรกละเลยองค์ประกอบของรังสีสะท้อนนิวเครียสสำหรับตัวให้แอลฟา
ค่าปัจจัยคุณภาพ:ค่า N สำหรับอวัยวะและเนื้อเยื่อ:และในสิ่งมีชีวิต:
เขตพื้นที่สรรพากร
เขตพื้นที่สรรพากร หรือ สรรพากรพื้นที่ เป็นระบบการจัดแบ่งเขตพื้นที่จัดแบ่งโดยกรมสรรพากร กระทรวงการคลัง เพื่อการบริหารงานจัดเก็บภาษีอากรในประเทศไทย ให้เป็นไปตามนโยบาย แผนงาน และเป้าหมายของกรม และสำนักงานสรรพากรภาค กำกับดูแลผู้เสียภาษีเป็นรายผู้ประกอบการ ตรวจปฏิบัติการ และตรวจสอบภาษีอากรสำหรับรายที่อยู่ในความรับผิดชอบ
ดำเนินการเกี่ยวกับการเร่งรัดภาษีอากรค้าง และดำเนินคดีแก่ผู้เสียภาษี รวมทั้งตอบข้อหารือทางภาษีอากร กำกับติดตามและควบคุมการปฏิบัติงานของสำนักงานสรรพากรพื้นที่สาขา พิจารณาคืนเงินภาษีอากร ปฏิบัติงานด้านกรรมวิธีภาษี ประชาสัมพันธ์และเผยแพร่ข่าวสาร ความรู้ และความเข้าใจเกี่ยวกับภาษีอากร
ปัจจุบันมีเขตพื้นที่สรรพากรทั่วประเทศ จำนวน 11 พื้นที่ (รวมภาคได้ 12 ภาค)
เดอะ คาราเต้ คิด (ภาพยนตร์ พ.ศ. 2553)
เดอะ คาราเต้ คิด () เป็นภาพยนตร์แอคชั่นฉบับรีเมค ซึ่งกำกับโดย ฮารัล สจวร์ต นำแสดงโดย เฉินหลง และ เจเดน สมิธ ซึ่งเป็นบุตรชายของวิล สมิธ และถ่ายทำกันในกรุงปักกิ่ง ที่ประเทศจีนเป็นส่วนใหญ่ โดยภาพยนตร์เวอร์ชันนี้เริ่มถ่ายทำในเดือนกรกฎาคม ค.ศ. 2009 และแล้วเสร็จในวันที่ 16 ตุลาคม ค.ศ. 2009 ซึ่งมีแผนกำหนดฉายในสหรัฐอเมริกาช่วงเดือนมิถุนายน ค.ศ. 2010
ภาพยนตร์ได้นำเสนอเนื้อหาที่เหมือนกับฉบับดั้งเดิมอยู่หลายส่วน และมีบางส่วนที่แตกต่างออกไปอย่างเห็นได้ชัด เนื้อหากล่าวถึง เด็กวัยสิบสองปีซึ่งมีนามว่า เดร ปาร์กเกอร์ (เจเดน สมิธ) ผู้เป็นเด็กที่มีชื่อเสียงมากที่สุดในดีทรอยต์ แต่แล้ว เขาก็สู่จุดหักเหเมื่อแม่ของเขาได้ย้ายที่อยู่เนื่องจากได้บรรจุงานใหม่ ที่บ้านหลังใหม่ในปักกิ่ง และที่แห่งนี้เอง เดรก็ได้ตกหลุมรักนักเรียนสาวคนหนึ่งซึ่งมีชื่อว่า เหมยอิง แต่ทั้งคู่ก็ปรับตัวเข้าหากันได้ยาก เนื่องจากความแตกต่างทางวัฒนธรรม และพ่อของเหมยอิง เองก็ไม่เห็นด้วยกับความสัมพันธ์ของพวกเขา ดูเหมือนว่าสถานการณ์ย่ำแย่ลงไปอีก การเข้าหากันส่งผลให้เขาต้องเผชิญกับหัวหน้าอันธพาลที่มีชื่อว่า เฉิง ผู้ตั้งฉายาให้กับเดร ว่า 'The Karate Kid' ที่มีความรู้ด้านคาราเต้เพียงน้อยนิด
เหล่าอันธพาลเข้ารุมล้อมปาร์กเกอร์และรุมทำร้าย จนกระทั่งเขาได้มาพบกับลุงฮัน (เฉินหลง) ผู้ซึ่งช่วยหยุดยั้งเหล่าอันธพาลลุงฮัน มีความต้องการฝึกวิชาให้กับเดร และยินดีให้เหล่าอันธพาลสู้กับเดรในงานแข่งขันประลองยุทธที่กำลังจะจัดขึ้น โดยมีวิธีการสอนจากครูกังฟูที่แปลกๆ ซึ่งยังคงเป็นความลับ ลุงฮันเริ่มสอนกังฟูให้กับเดร และช่วยให้เขาสามารถเริ่มต้นชีวิตในบ้านหลังใหม่ และช่วยให้เขาสามารถยืนหยัดต่อสู้กับเหล่าอันธพาลได้ โดยสถานที่ที่ใช้ในการฝึกฝนนั้นมีอย่างเช่น กำแพงเมืองจีน แล้วเนื้อเรื่องทั้งหมดจะพุ่งมายังการดวลฝีมือระหว่าง เดร ปาร์กเกอร์ กับเฉิงและพวกพ้อง ในศึกจ้าวยุทธภพที่จัดขึ้นอย่างยิ่งใหญ่
วันที่ 10 พฤศจิกายน 2008 ทางนิตยสารวาไรตี้ได้รายงานถึงภาพยนตร์คาราเต้คิดฉบับรีเมคขึ้น โดยทางนิตยสารวาไรตี้ได้เน้นย้ำว่าภาพยนตร์เรื่องนี้ได้รับการอำนวยการสร้างโดยวิล สมิธ โดยระบุว่า "ความนิยมที่เคยมีในอดีตนั้น ได้ถูกนำมาอีกครั้งโดยเจเดน สมิธ" และ "จะยืมบรรยากาศจากต้นฉบับดั้งเดิม, เกี่ยวกับเด็กอันธพาลที่ได้เรียนรู้ถึงวิถีแห่งการต่อสู้อันแท้จริงจากผู้ชำนาญยุทธ" 22 มิถุนายน ค.ศ. 2009 เฉินหลงกล่าวในงานคอนเสริตในลอสแอนเจลิสไชน่าทาวน์ครั้งนั้นว่า เมื่อเขาไปกรุงปักกิ่งแล้ว เขาจะแสดงภาพยนตร์รีเมคโดยจะรับบทเป็นครูของเจเดน สมิธ
ภาพยนตร์เวอร์ชันนี้ ไม่เหมือนกับภาพยนตร์ฉบับ ค.ศ. 1984 โดยฉบับรีเมคนี้จะไม่มีการพรรณาถึงวิชาคาราเต้สมัยใหม่ในโอกินาว่า อย่างไรก็ดี ชื่อเรื่องจะยังคงไว้ แม้ว่าจะมุ่งเน้นไปยังเด็กหนุ่มผู้เรียนวิชากังฟูจากจีน เฉินหลงผู้ให้สัมภาษณ์ กล่าวว่าจากลักษณะของเหล่าตัวละครทั้งหลายที่ปรากฏอยู่ อาจตั้งชื่อใหม่เป็น "เดอะกังฟูคิด" กัน ทั้งนี้ เขาคิดว่าอาจมีการใช้ชื่อ "เดอะคาราเต้คิด" (The Karate Kid) เฉพาะในประเทศสหรัฐอเมริกา ส่วนชื่อ "เดอะกังฟูคิด" (The Kung Fu Kid) อาจใช้เรียกกันในประเทศจีนและประเทศในแถบเอเชียแทน
เขตศาลยุติธรรมไทย
เขตศาลยุติธรรมไทย เป็นเขตอำนาจตามที่พระราชบัญญัติจัดตั้งศาลได้กำหนดไว้ มีอำนาจพิจารณาพิพากษาทั้งปวงที่อยู่ในขอบเขต
เขตศาลจังหวัด มิได้หมายความตามภูมิศาสตร์ที่ตั้ง ในจังหวัดหนึ่งอาจมีศาลจังหวัดมากกว่า 1 ศาล เนื่องจากบางจังหวัดมีพื้นที่กว้าง หรือบางท้องที่อยู่ห่างไกลจากเขตอำเภอเมืองเป็นอย่างมาก จึงต้องจัดตั้งศาลจังหวัดขึ้น เพื่ออำนวยความสะดวกแก่ประชาชนในการติดต่อราชการ และการดำเนินการที่เกี่ยวข้องกับกระบวนการยุติธรรมในชั้นศาลศาลแรงงานกลาง มีเขตครอบคลุมพื้นที่ 6 จังหวัด คือ กรุงเทพมหานคร สมุทรปราการ นครปฐม สมุทรสาคร นนทบุรี และปทุมธานี และในระหว่างที่ยังไม่ได้จัดตั้งศาลแรงงานภาค หรือศาลแรงงานจังหวัดนั้น ศาลแรงงานกลางมีอำนาจ ครอบคลุมพี้นที่ทั่วราชอาณาจักร
ศาลแรงงานภาค แบ่งออกเป็น 9 ภาค ได้แก่
อีริส (เทพปกรณัม)
อีริส (กรีก: Ἶρις, Īris) หรือ ไอริส คือเทพีแห่งข่าวสารของพระนางจูโน หรืออีกนัยหนึ่งคือเทพีแห่งสายรุ้ง ชาวกรีกนิยมปลูกดอกไอริสไว้ที่หลุมศพ เนื่องจากเชื่อกันว่าเทพีอีริสคือผู้นำทางดวงวิญญาณของผู้หญิงไปสู่สุคติ (เทพเมอร์คิวรี คือผู้นำดวงวิญญาณของผู้ชาย) เนื่องจากเทพีอีริส คือ เทพีประจำพระองค์เทพีจูโน และกลายเป็นสัญลักษณ์ของการพูดจาคมคาย และความมีพลัง ชาวอียิปต์เชื่อว่า กลีบทั้งสามของดอกไอริส หมายถึงความศรัทธาปัญญา และความกล้าหาญ
ชื่อเทพีอีริสได้ถูกนำมาใช้ตั้งเป็นชื่อดาวเคราะห์น้อยในแถบดาวเคราะห์น้อย 7 อีริส ซึ่งถูกค้นพบโดยในปี 1847 โดยจอห์น ไฮนด์ (John Hind) นักดาราศาสตร์ชาวอังกฤษ
พระพุทธประทีป (ปางมารวิชัย)
พระพุทธประทีป (ปางมารวิชัย) ประประดิษฐานอยู่ที่ วัดศรีสว่างโคกสะอาด จังหวัดสุรินทร์ เป็นศิลปะแบบสุโขทัย โดยทำพีธิเททองหล่อพระประธาน เมื่อวันที่ 6 มกราคม พุทธศักราช 2552 เป็นพระพุทธรูปที่งดงามที่สุดในอำเภอสนม(แต่ถ้าไม่ทาสี) และได้ทำพีธีเบิกพระเนตร พระประธาน เมื่อวันที่ 15 เมษายน พุทธศักราช 2553 และบรรจุพระบรมสารีริกธาตุอยู่ภายในยอดพระเกตุ และทำพิธีปลุกเสกพระพุทธรูปและของขลัง โดย พระครูปราสาทพรมคุณ(หลวงปู่หงษ์) พระครูวิสุทธิ์กิติญาณ(หลวงปู๋คีย์) พระครูประทุมสังขการ พระครูจักษุธรรมประจิต
คิด คิด ต้องสู้
คิด คิด ต้องสู้ () เป็นภาพยนตร์แอ็คชั่นดรามาที่ออกฉายในปี พ.ศ. 2527 กำกับโดยจอห์น จี. อวิลด์เซน และเขียนบทโดยโรเบิร์ต มาร์ค คาเมน นำแสดงโดยราล์ฟ มัชโช่ แพท มอริตะ และเอลิซาเบธ ชู ภาพยนตร์เรื่องนี้มีเนื้อหาเกี่ยวกับศิลปะป้องกันตัว เมื่อภาพยนตร์เรื่องดังกล่าวออกฉายได้รับผลตอบรับที่ดี มีคำวิจารณ์ในทางบวก นอกเหนือจากนั้น แพท มอริตะ ยังได้รับการเสนอชื่อเข้าชิงรางวัลออสการ์สาขานักแสดงสมทบยอดเยี่ยม
เด็กหนุ่มคนหนึ่งซึ่งมีชื่อว่าแดเนียล (ราล์ฟ มัชโช่) ได้ย้ายมาสู่ลอสแอนเจลิส และเนื่องด้วยเป็นเด็กใหม่จึงถูกรังแกอยู่เสมอ กระทั่งแดเนียลได้มารู้จักกับอดีตแฟนสาวของหัวหน้าแก๊งคอบบร้าส์จนมีเรื่องวิวาทกัน แดเนียลจึงตัดสินใจขอร้องมิยากิ (แพท มอริตะ) ผู้เป็นปรมาจารย์ศิลปะการต่อสู้ป้องกันตัวได้สอนให้เขาได้รู้ซึ้งถึงแก่นแท้ของวิชาคาราเต้ในเวลาต่อมา
ภาพยนตร์ดังกล่าวถูกนำไปสร้างภาคต่ออีก 3 ภาค ได้แก่ คาราเต้ คิด 2 (The Karate Kid, Part II) (พ.ศ. 2529), คาราเต้ คิด 3 เค้นเลือดสู้ (The Karate Kid, Part III) (พ.ศ. 2532) และ The Next Karate Kid (พ.ศ. 2537) นอกจากนี้ยังถูกนำไปรีเมคเพื่อออกฉายใน พ.ศ. 2553 ในชื่อเดียวกัน โดยเวอร์ชันรีเมคนี้ นำแสดงโดย จาเดน สมิธ (ซึ่งเป็นบุตรชายของวิล สมิธ) และ เฉินหลง
ม.6/2 ห้องครูวารี เทอม 2 ตอน 6 เดือนไม่ขาดเพื่อนสักวัน
ม.6/2 ห้องครูวารี เทอม 2 ตอน 6 เดือนไม่ขาดเพื่อนสักวัน เป็นภาพยนตร์ไทย ออกฉายเมื่อวันที่ 17 กุมภาพันธ์ พ.ศ. 2539 กำกับโดย ณรงค์ จารุจินดาร่วมด้วยภราดร ยารศเอก, กีรติ เทพธัญญ์, ณรงค์ บุญลาภ, สมเกียรติ ทองมาก และอรทัย เลิศนพมณี
"เนื่องจาก ธรรม์ โทณะวณิก ผู้รับบทวินในม.6/2 ห้องครูวารีภาคแรก ได้เสียชีวิตไปก่อนที่จะเริ่มทำการถ่ายทำภาคสองวิชญะ จารุจินดา จึงเป็นผู้มารับบทวินแทน"
ตราแผ่นดินของมาเลเซีย
ตราแผ่นดินของมาเลเซีย () ประกอบด้วยส่วนหลัก ๆ ห้าส่วนคือ โล่ เสือโคร่งสองตัว พระจันทร์เสี้ยวสีเหลือง และดาวสีเหลือง 14 แฉก และแถบผ้า ตราแผ่นดินของมาเลเซียนี้สืบทอดมาจากตราแผ่นดินสหพันธรัฐมาลายาระหว่างที่เป็นอาณานิคมของอังกฤษ ตราในปัจจุบันจึงมีอิทธิพลของตราแบบตะวันตกอยู่มาก
ตราแผ่นดินของมาเลเซียประกอบด้วยโล่ที่ประคองด้วยเสือสองตัว ด้านบนมีจันทร์เสี้ยวสีเหลืองและดาวแห่งสหพันธ์สีเหลือง 14 แฉก และมีแพรแถบแสดงคำขวัญอยู่ล่างสุด
เครื่องยอดประกอบด้วยรูปจันทร์เสี้ยวและดาว 14 แฉกซึ่งเรียกว่า "ดาราสหพันธ์" ("Bintang Persekutuan") ทั้งสองรูปนี้เป็นสีเหลือง หมายถึงยังดีเปอร์ตวนอากง กษัตริย์ผู้เป็นองค์อธิปัตย์ของสหพันธรัฐ นอกจากนี้รูปจันทร์เสี้ยวยังหมายถึงศาสนาอิสลามอันเป็นศาสนาประจำชาติอย่างเป็นทางการ ส่วนดาราสหพันธ์หมายถึงรัฐทั้ง 13 รัฐของสหพันธ์และดินแดนของรัฐบาลสหพันธรัฐ
เดิมรูปดาว 14 แฉกนั้นใช้เป็นสัญลักษณ์แทนรัฐที่รวมเป็นประเทศมาเลเซียเมื่อแรกก่อตั้ง 14 รัฐ ซึ่งมีสิงคโปร์รวมอยู่ด้วย ต่อมาเมื่อสิงคโปร์แยกตัวจากสหพันธรัฐ รูปดาว 14 แฉกนี้ก็มิได้มีการแก้ไข แต่เป็นที่ยอมรับโดยทั่วไปว่าดาวดังกล่าวได้รวมความหมายถึงดินแดนของสหพันธรัฐที่มีอยู่แทน
รูปโล่ในตราอาร์มนี้เป็นสัญลักษณ์แทนการรวมเป็นเอกภาพของรัฐต่าง ๆ ภายใต้สหพันธรัฐของชาวมลายู ภายในโล่แบ่งพื้นที่อย่างคร่าว ๆ ออกเป็น 3 ส่วน ตามแนวนอน หากแบ่งโดยละเอียดจะนับได้สิบส่วน ดังนี้
รูปเสือโคร่งท่ายืนผงาดที่ประคองสองข้างของตราเป็นสัญลักษณ์ตามธรรมเนียมเดิมของชาวมลายู หมายถึงกำลังและความกล้า รูปดังกล่าวนี้มีที่มาจากตราเดิมของรัฐแห่งสหพันธ์มาลายา (Federated Malay States) และสหพันธรัฐมาลายา (Federation of Malaya)
คำขวัญประจำดวงตราปรากฏอยู่ในตำแหน่งล่างสุดของโล่ ประกอบด้วยแพรแถบและข้อความ "Bersekutu Bertambah Mutu" อันมีความหมายว่า "ความเป็นเอกภาพคือพลัง" ข้อความนี้เป็นภาษามลายู เขียนด้วยอักษรโรมันและอักษรยาวี ข้อความที่เป็นอักษรโรมันนี้ได้ถูกนำมาแทนที่ข้อความเดิมซึ่งเป็นภาษาอังกฤษ ("Unity is Strength") ภายหลังจากการประกาศเอกราชระยะหนึ่ง
ภาษาอาหรับยิวแบกแดด
ภาษาอาหรับยิวแบกแดด () เป็นสำเนียงของภาษาอาหรับที่พูดโดยชาวยิวในแบกแดดและเมืองอื่นๆทางภาคใต้ของอิรัก ต่างจากสำเนียงของชาวยิวที่อยู่ทางภาคเหนือของอิรัก เช่น โมซูลและอานา สำเนียงแบกแดดและสำเนียงอิรักเหนือจัดเป็นสำเนียงย่อยของภาษาอาหรับอิรักของชาวยิว
ภาษาอาหรับยิวแบกแดดคล้ายกับสำเนียงอิรักเหนือและสำเนียงในซีเรียแต่ต่างจากภาษาอาหรับแบกแดดที่พูดโดยชาวมุสลิม คาดกันว่าภาษาอาหรับยิวแบกแดดและภาษาอาหรับเมโสโปเตเมียเหนือเป็นสำเนียงดั้งเดิมในเมโสโปเตเมีย ส่วนสำเนียงของชาวมุสลิมนั้นมาจากสำเนียงของชาวเบดูอิน ภาษาอาหรับยิวแบกแดดมีส่วนที่มาจากภาษาอราเมอิกเช่นเดียวกับภาษาอาหรับเมโสโปเตเมียเหนือและภาษาอาหรับซีเรีย
ชาวยิวแบกแดดอพยพมาจากภาคเหนือของอิรักในช่วงที่ชาวมองโกลเข้ามาปกครองเมื่อราว พ.ศ. 1801 ส่วนใหญ่มาจากโมซูลและอเลบโป ชาวยิวแบกแดดจะพูดสำเนียงแบกแดดในหมู่ของตนและพูดสำเนียงของชาวมุสลิมเมื่อติดต่อกับชาวมุสลิม ภาษานี้ยังใช้ในหมู่ชาวยิวแบกแดดที่ไปตั้งรกรากที่อื่นระหว่างพุทธศตวรรษที่ 23-25 ที่บอมเบย์ กัลกัตตา สิงคโปร์ ฮ่องกง แมนเชสเตอร์ และอื่นๆ เมื่อมีการอพยพชาวยิวในอิรักไปอิสราเอล อิสราเอลจึงกลายเป็นศูนย์กลางของผู้พูดภาษาอหรับยิวแบกแดด
ชาวยิวเขียนภาษาอาหรับยิวแบกแดดด้วยอักษรฮีบรู ใช้ในการแปลเอกสารสำคัญทางศาสนา เช่น ไบเบิล อักษรที่ใช้ ได้แก่
ภาษาอาหรับยิวแบกแดดยังคงรักษาหน่วยเสียงของภาษาอาหรับคลาสสิกไว้ได้ เช่น /q/ ในภาษาอาหรับคลาสสิกยังคงเป็น /q/ ในภาษาอาหรับยิวแบกแดด และภาษาอาหรับแบกแดดของชาวคริสต์ แต่จะกลายเป็น /g/ ในสำเนียงของชาวมุสลิม
เอโนซูเกะ อากิยะ
เอโนซูเกะ อากิยะ () เกิดวันที่ 15 กรกฎาคม พ.ศ. 2473 จบปริญญาจากมหาวิทยาลัยวาเซดะ (Waseda) คณะภาควิชาวรรณคดีฝรั่งเศส เป็นอดีตนายกสมาคมสร้างคุณค่า คนที่ 5 และนักการเมืองคนสำคัญคนหนึ่งของประเทศญี่ปุ่น
เทศบาลตำบลเขาพระ (จังหวัดนครศรีธรรมราช)
เทศบาลตำบลเขาพระ มีพื้นที่ครอบคลุมตำบลเขาพระทุกหมู่บ้านจำนวน 12 หมู่บ้าน มีเนื้อที่ประมาณ 171 ตร.กม. ประชากรประมาณ 8,179 คน 3,189 ครัวเรือน ตั้งอยู่ที่ทิศตะวันตกของจังหวัดนครศรีธรรมราช ห่างจากอำเภอเมืองประมาณ 90 กม.
เทศบาลตำบลเขาพระ อำเภอพิปูน จังหวัดนครศรีธรรมราช จัดตั้งขึ้นตามประกาศกระทรวงมหาดไทย เรื่อง การจัดตั้งองค์การบริหารส่วนตำบลเขาพระ อำเภอพิปูน จังหวัดนครศรีธรรมราช เป็นเทศบาลตำบลเขาพระ ลงวันที่ 15 กรกฎาคม พ.ศ. 2551 มีผลตั้งแต่วันที่ 25 กรกฎาคม พ.ศ. 2551
เทศบาลตำบลเขาพระ ตั้งอยู่ทางทิศตะวันตกขอตัวเมืองนครศรีธรรมราช
เทศบาลตำบลเขาพระมีเนื้อที่ประมาณ 171 ตารางกิโลเมตร สภาพทั่วไปเป็นที่ราบตามแนวสองฝั่งลำคลองดินแดง ซึ่งไหลผ่านตำบลเขาพระและพื้นที่บางส่วนมีลักษณะเป็นภูเขาตลอดแนวของตำบล จากลักษณะของพื้นที่ประกอบด้วยภูเขาซับซ้อนนี้ ทำให้เกิดความอุดมสมบูรณ์ทางธรรมชาติ เป็นแหล่งกำเนิดของลำคลองหลายสายและเป็นแหล่งน้ำธรรมชาติในตำบลเขาพระ ภูมิอากาศมี 2 ฤดู คือ ฤดูร้อนและฤดูฝน สภาพดินส่วนใหญ่เหมาะแก่การเพาะปลูก ทำสวนผลไม้
เทศบาลตำบลเขาพระแบ่งเขตการปกครองประกอบด้วย 37 ชุมชน ดังนี้*ประเพณีทำบุญเชิงภูเขาพระ (วัน แรม 15 ค่ำ เดือน 4)
*ประเพณีบุญสารทเดือนสิบ (วัน แรม 15 ค่ำ เดือน 10)
*ประเพณีตักบาตรเทโว (วัน แรม 1 ค่ำ เดือน 11 หรือหลังวันออกพรรษา)
เทศบาลเมืองสมุทรสงคราม
เทศบาลเมืองสมุทรสงคราม เป็นเทศบาลในจังหวัดสมุทรสงคราม และเป็นเทศบาลเมืองแห่งหนึ่งในภาคกลาง
เทศบาลเมืองสมุทรสงครามตั้งอยู่บริเวณใกล้กับชายทะเลปากอ่าวแม่กลอง อำเภอเมืองสมุทรสงคราม จังหวัดสมุทรสงคราม เป็นจังหวัดหนึ่งในภาคกลางตอนล่างที่เป็นเส้นทางผ่านในการลงสู่ภาคใต้ โดยอยู่ห่างจากกรุงเทพมหานคร เป็นระยะทางประมาณ 63 กิโลเมตร ตามเส้นทางถนนธนบุรี-ปากท่อ หรือถนนพระราม 2
เทศบาลเมืองสมุทรสงคราม จัดตั้งขึ้นโดยพระราชกฤษฎีกาจัดตั้งเทศบาลเมืองสมุทรสงคราม จังหวัดสมุทรสงคราม พุทธศักราช 2479 ซึ่งประกาศในราชกิจจานุเบกษา เล่ม 53 หน้า 837 เมื่อวันที่ 28 พฤศจิกายน 2479 และมีผลบังคับใช้ตั้งแต่วันที่ 28 พฤศจิกายน 2479 โดยมีพื้นที่เริ่มการจัดตั้งประมาณ 3 ตารางกิโลเมตร ต่อมาได้มีการเปลี่ยนแปลงขยายเขตเทศบาลใหม่ โดยพระราชกฤษฎีกาเปลี่ยนแปลงเขตเทศบาลเมืองสมุทรสงคราม จังหวัดสมุทรสงคราม พ.ศ. 2508 ซึ่งประกาศในราชกิจจานุเบกษา เล่ม 82 ตอนที่ 96 เมื่อวันที่ 9 พฤศจิกายน 2508 และมีผลบังคับใช้ตั้งแต่วันที่ 10 พฤศจิกายน 2508 ทำให้มีพื้นที่รวมทั้งสิ้น 8 ตารางกิโลเมตรจนกระทั่งปัจจุบัน
ชุมชนในเขตเทศบาลเมืองสมุทรสงครามมีทั้งหมด 14 ชุมชน ดังต่อไปนี้
เทศบาลเมืองสมุทรสงครามมีสถานบริการด้านสาธารณสุข 1 แห่ง 
นอกเหนือจากศูนย์บริการสาธารณสุขของเทศบาลแล้ว ในเขตเทศบาลยังมีหน่วยงานทั้งของภาครัฐและเอกชนที่ให้บริการทางด้านสาธารณสุข คือ
วัดในเขตเทศบาลเมืองสมุทรสงคราม มีทั้งหมด 6 วัดคือ
เทศบาลเมืองปู่เจ้าสมิงพราย
เทศบาลเมืองปู่เจ้าสมิงพราย เป็นเทศบาลแห่งหนึ่งในจังหวัดสมุทรปราการและเป็นเทศบาลเมืองแห่งหนึ่งในภาคกลาง
เทศบาลเมืองปู่เจ้าสมิงพรายตั้งอยู่เลขที่ 222 หมู่ที่ 8 ถนนปู่เจ้าสมิงพราย ตำบลสำโรงใต้ อำเภอพระประแดง จังหวัดสมุทรปราการ มีพื้นที่จำนวน 25.50 ตารางกิโลเมตร
เทศบาลเมืองปู่เจ้าสมิงพรายมีประวัติความเป็นมากล่าวคือ ในรัชสมัยพระบาทสมเด็จพระพุทธเลิศหล้านภาลัย ได้โปรดเกล้าฯ ให้สร้างเมืองนครเขื่อนขันธ์ในปี พ.ศ. 2358 มีความสำคัญเป็นเมืองหน้าด่าน ในการป้องกันข้าศึกทางทะเล ดังปรากฏในพระราชพงศาวดาร รัชกาลที่ 2 ในพระราชนิพนธ์สมเด็จกรมพระยาดำรงราชานุภาพตอนหนึ่งว่า "เพื่อให้เมืองนครเขื่อนขันธ์ มีความแข็งแรงมั่นคง เพื่อป้องกันข้าศึกทางทะเล จึงได้สร้างป้อมทางฝั่งตะวันออก 3 ป้อม คือ ป้อมปู่เจ้าสมิงพราย ป้อมปีศาจสิง ป้อมราหูจร เมื่อรวมทั้งป้อมวิทยาคม ซึ่งสร้างในรัชกาลที่ 1 ด้วยกันเป็น 4 ป้อม" เมื่อทรงสร้างเมืองนครเขื่อนขันธ์เสร็จได้พระราชทานพระพุทธรูปไว้คู่เมืององค์หนึ่ง ซึ่งชาวนครเขื่อนขันธ์เรียกว่า "พระใหญ่" ต่อมาในปี พ.ศ. 2458 พระบาทสมเด็จพระมงกุฎเกล้าเจ้าอยู่หัวทรงเปลี่ยนฐานะนครเขื่อนขันธ์เป็นจังหวัดพระประแดง และในรัชสมัยพระบาทสมเด็จพระปกเกล้าเจ้าอยู่หัว ทรงเปลี่ยนฐานะจากจังหวัดพระประแดงเป็นอำเภอพระประแดง
ในปี พ.ศ. 2535 สุขาภิบาลพระประแดงได้แบ่งแยกพื้นที่ออกมาจัดตั้งเป็น สุขาภิบาลสำโรงใต้ และได้อัญเชิญพระใหญ่เป็นดวงตราประจำสุขาภิบาลสำโรงใต้ ในปี พ.ศ. 2540 ได้รับการยกฐานะเป็น เทศบาลตำบลสำโรงใต้ ในปี พ.ศ. 2543 ได้รับการจัดระดับเป็นเทศบาลชั้น 2 ข และได้รับการเปลี่ยนแปลงฐานะเป็นเทศบาลขนาดใหญ่ เมื่อวันที่ 13 กรกฎาคม พ.ศ. 2547 ต่อมาได้รับการยกฐานะจากเทศบาลตำบลสำโรงใต้ เป็น เทศบาลเมืองสำโรงใต้ ตามประกาศกระทรวงมหาดไทย ตั้งแต่วันที่ 20 สิงหาคม พ.ศ. 2552 และได้เปลี่ยนชื่อเป็น เทศบาลเมืองปู่เจ้าสมิงพราย ตามประกาศกระทรวงมหาดไทย ตั้งแต่วันที่ 17 กันยายน พ.ศ. 2553
ชุมชนในเขตเทศบาลเมืองปู่เจ้าสมิงพรายมีทั้งหมด 62 ชุมชน